text:
Baebele e Fetola Matshelo a Batho
Baebele e Fetola Matshelo a Batho
KE ENG se se neng sa tlhotlheletsa mosha yo o neng a rata mmino wa roko e bile a se botsalano gore a ithute go rata batho le go ba thusa? Ke eng se se neng sa tlhotlheletsa monna mongwe kwa Mexico gore a tlogele go tshela botshelo jwa boitsholo jo bo sa siamang? Ke ka ntlha yang fa mogaisani wa mabelo a dibaesekele wa kwa Japane a ne a di tlogela gore a direle Modimo? Ela tlhoko se batho bano ba se buang.
“Ke ne ke le lonyatso, ke ikgodisa e bile ke le bogale.”—DENNIS O’BEIRNE
NGWAGA O A TSHOTSWENG KA ONE: 1958
NAGA E A TSHOLETSWENG KWA GO YONE: ENGELANE
BOTSHELO JWA GAGWE JWA PELE: MOSHA YO O SENG BOTSALANO E BILE A RATA MMINO O O LERATLA
TSELA E KE NENG KE TSHELA KA YONE PELE: Ba gaabo Rre e ne e le Ba-Ireland mme ke goletse mo kerekeng ya Katoliki ya kwa Ireland. Le fa go ntse jalo, gantsi ke ne ke tshwanelwa ke go ya kerekeng ke le esi le fa ke ne ke sa rate go ya. Mme ke ne ke batla go tlhaloganya Baebele. Ke ne ke rapela Thapelo ya Morena ka metlha, mme ke gopola ke rapame mo bolaong go le bosigo ke ipotsa gore e kaya eng. Ke ne ke tle ke leke go akanya gore karolo nngwe le nngwe ya yone e kaya eng.
Fa ke le mo dingwageng tsa bolesome, ke ne ka nna leloko la mokgatlho wa Marasta. Gape ke ne ke kgatlhegela mekgatlho ya dipolotiki e e jaaka Anti-Nazi League. Mme ke ne ka simolola go nna le moya wa botsuolodi wa setlhopha sa mmino wa roko. Ke ne ke dirisa diokobatsi, segolobogolo marijuana mo e ka nnang letsatsi le letsatsi. E re ka ke ne ke na le boikutlo “jwa go se kgathale,” ke ne ke nwa ka tsela e e feteletseng, ke tsenya botshelo jwa me mo kotsing e bile ke sa kgathalele batho ba bangwe. Ke ne ke se botsalano, ke bua le batho fela fa ke akanya gore motlotlo oo o tla ntsholegela molemo. E bile ke ne ke gana go tsewa dinepe. Jaanong fa ke akanya kwa ke tswang, ke a lemoga gore ke ne ke le lonyatso, ke ikgodisa e bile ke le bogale. Ke ne ke nna pelonomi e bile ke nna pelotshweu fela mo bathong ba ba atamalaneng le nna.
Fa ke ne ke na le dingwaga di ka nna 20 ke ne ka kgatlhegela Baebele. Tsala ya me e e neng e rekisa diokobatsi e ne e simolotse go bala Baebele fa e le kwa kgolegelong mme re ne ra tlotla ka boleele ka bodumedi, Kereke le seabe sa ga Satane mo lefatsheng. Ke ne ka reka Baebele mme ka simolola go e ithuta ke le esi. Nna le tsala ya me re ne re bala dikarolo dingwe tsa Baebele re bo re kopana go tlotla ka se re se ithutileng re bo re dira ditshwetso ka sone. Re ne ra nna ra dira seno ka dikgwedi di le mmalwa.
Tseno ke dingwe tsa ditshwetso tse re neng ra di dira ka se re neng re se badile: gore re tshela mo metlheng ya bofelo ya lefatshe leno; gore Bakeresete ba tshwanetse go rera dikgang tse di molemo tsa Bogosi jwa Modimo; gore ga ba a tshwanela go nna karolo ya lefatshe leno, go akaretsa le dipolotiki tsa lone; le gore Baebele e naya kaelo e e mosola ya boitsholo. Re ne ra lemoga gore Baebele e boammaaruri le gore go tshwanetse ga bo go na le bodumedi jwa boammaaruri. Mme e ne e le bofe? Re ne ra akanya ka dikereke tse dikgolo tse di ratang dilo tsa magasigasi le go dira dilo ka tsela ya go itlotlomatsa le go tsenela dipolotiki, mme re ne ra bona gore Jesu o ne a sa dire sepe sa dilo tseo. Re ne re itse gore ba ne ba sa kaelwe ke Modimo, ka jalo re ne ra swetsa ka gore re sekaseke mangwe a madumedi a a neng a sa itsege thata go bona gore one a ne a ruta eng.
Re ne re tle re bue le maloko a madumedi a a ntseng jalo re bo re ba botsa dipotso tse dintsi. Re ne re itse se Baebele e se buang ka potso nngwe le nngwe, ka jalo ka bonako fela re ne re kgona go lemoga gore a dikarabo tsa bone di tsamaisana le Lefoko la Modimo. Nako le nako morago ga dipuisano tse di ntseng jalo, ke ne ke rapela Modimo ke re, ‘Fa e le gore batho bano ke ba bodumedi jwa boammaaruri, tsweetswee dira gore ke batle go kopana le bone gape.’ Re ne ra nna le dipuisano tseno ka dikgwedi di le mmalwa le fa go ntse jalo, ke ne ke sa ntse ke ise ke bone setlhopha sa bodumedi se se neng sa araba dipotso tsa rona ka Baebele; e bile go ne go se na bape ba bone ba ke neng ke eletsa go kopana le bone gape.
La bofelo, nna le tsala ya me re ne ra kopana le Basupi ba ga Jehofa. Re ne ra ba botsa dipotso tse re neng re a tle re di botse ba bangwe mme ba ne ba di araba ka Baebele. Se ba neng ba se bua se ne se dumalana sentle le se re neng re se ithutile. Ka jalo, re ne ra tswelela ka go ba botsa dipotso tse re neng re ise re bone dikarabo tsa tsone mo Baebeleng—ka sekai, gore Modimo o leba jang go goga le go dirisa diokobatsi. Le mo kgannyeng eno ba ne ba re araba ba dirisa Lefoko la Modimo. Re ne ra dumela go ya kwa pokanong nngwe kwa Holong ya Bogosi.
Ke ne ke fitlhela go le thata go ya dipokanong. Ke ne ke se botsalano thata jaana mo ke neng ke sa rate fa batho bao ba ba botsalano e bile ba apere sentle, ba tla go ntumedisa. Ke ne ke akanya gore bangwe ba bone ba ne ba tla go bua le nna ba na le maitlhomo a a sa siamang e bile ke ne ke sa tlhole ke batla go ya kwa dipokanong gape. Jaaka gale, ke ne ka rapela Modimo gore a dire gore ke eletse go kopana le batho bano gape fa e le gore bodumedi jwa bone ke jwa boammaaruri mme ke ne ka ikutlwa ke eletsa thata go ithuta Baebele le Basupi.
KAFA BAEBELE E FETOTSENG BOTSHELO JWA ME KA TENG: Ke ne ke itse gore ke tshwanetse go kgaotsa go dirisa diokobatsi mme ke ne ka kgona go di tlogela motlhofo fela. Mme go ne go le thata go tlogela sekerete. Ke ne ka leka go kgaotsa go goga ka makgetlo a le mmalwa mme ka palelwa. Fa ke sena go utlwa gore bangwe ba ne ba tsaya disekerete tsa bone ba di latlha mme ba bo ba sa tlhole ba goga gape, ke ne ka bua le Jehofa ka kgang eno. Morago ga moo ke ne ka kgona go tlogela go goga ka thuso ya ga Jehofa. Ke ne ke ithutile gore go botlhokwa gore fa ke rapela Jehofa ke mmulele mafatlha.
Phetogo e nngwe e kgolo e ke neng ka e dira e ne e le malebana le moaparo le tsela e ke neng ke ipaakanya ka yone. Fa ke ne ke ya kwa pokanong kwa Holong ya Bogosi lekgetlo la ntlha, moriri wa me o ne o tlhatlhabetse e kete dimapo tsa noko e bile o na le mothalo o o pududu. Moragonyana ke ne ka o taya ka mmala o o galotseng wa namune. Ke ne ke apara dibokate le baki ya letlalo e e nang le mekwalo. Ke ne ke sa bone go tlhokega gore ke fetoge, tota le fa Basupi ba ne ba mpontsha mabaka ka bopelontle. Le fa go ntse jalo, kgabagare ke ne ka akanya ka 1 Johane 2:15-17: “Lo se ka lwa bo lo rata lefatshe le fa e le dilo tse di mo lefatsheng. Fa motho a rata lefatshe, lorato lwa ga Rara ga lo yo mo go ene.” Ke ne ka swetsa ka go re tsela e ke neng ke lebega ka yone e ne e bontsha gore ke rata lefatshe mme ke ne ke tshwanetse go fetoga gore ke bontshe gore ke rata Modimo. Ke ne ka dira fela jalo.
Fa nako e ntse e tsamaya, ke ne ka lemoga gore e ne e se Basupi fela ba ba neng ba batla gore ke nne gone kwa dipokanong tsa Bokeresete. Bahebera 10:24, 25 e ne ya mpontsha gore Modimo o batla gore ke dire jalo. Fa ke sena go simolola go ya kwa dipokanong tsotlhe le go tlwaela batho, ke ne ka swetsa ka gore ke bontshe boineelo jwa me mo go Jehofa ka go kolobediwa.
KAFA KE SOLEGETSWENG MOLEMO KA GONE: Ke amilwe thata ke tsela e Jehofa a re letlang go nna le kamano e e gaufi le ene ka yone. Kutlwelobotlhoko ya gagwe le tsela e a re tlhokomelang ka yone e ntlhotlheleditse gore ke mo etse le gore ke latele Morwawe e bong Jesu Keresete e le sekao mo botshelong jwa me. (1 Petere 2:21) Ke ithutile gore le fa ke kgaratlhela go nna le botho jwa Bokeresete ke sa ntse ke ka farologana le batho ba bangwe. Ke dirile ka natla gore ke nne le moya wa go rata batho le go amega ka bone. Ke leka go itshwara jaaka Keresete fa ke dirisana le mogatsake le morwaake. Mme ke amega thata ka bakaulengwe le bokgaitsadi ba me. Go latela Keresete go dirile gore ke nne le seriti, ke itlotle ke bo ke kgone go rata batho ba bangwe.
“Ba ne ba ntlotla.”—GUADALUPE VILLARREAL
NGWAGA O A TSHOTSWENG KA ONE: 1964
NAGA E A TSHOLETSWENG KWA GO YONE: MEXICO
BOTSHELO JWA GAGWE JWA PELE: BOITSHOLO JO BO SA SIAMANG
TSELA E KE NENG KE TSHELA KA YONE PELE: Ke ne ke le mongwe wa bana ba le supa ba ba goletseng kwa Hermosillo, kwa Sonora, lefelo le le kwa Mexico, le le neng le aparetswe ke lehuma. Rre o ne a tlhokafala ke sa le mosimanyana, ka jalo Mmè o ne a tshwanelwa ke go bereka gore a re tlamele. Gantsi ke ne ke tsamaya ka lonao ka gonne re ne re se na madi a go reka ditlhako. Ke ne ka simolola go bereka ke sa le monnye gore ke thuse ba lelapa la gaetsho ka madi. Jaaka malapa a mangwe a mantsi re ne re nna re le bantsi mo ntlong.
Mmè o ne a sa tlhole mo gae ka jalo re ne re sa sireletsega. Fa ke ne ke na le dingwaga di le 6 ke ne ka sotliwa ke mosimane mongwe wa dingwaga di le 15 ka tlhakanelodikobo. O ne a nna a ntshotla jalo ka lobaka lo loleele. Seno se ne sa dira gore ke felele ke tlhakane tlhogo malebana le kgang ya tlhakanelodikobo. Ke ne ke akanya gore go siame gore ke kgatlhegele banna ba bangwe. Fa ke kopa thuso mo dingakeng kgotsa mo baruting, ba ne ba ntlhomamisetsa gore ga go sepe se se phoso ka tsela e ke ikutlwang ka yone.
Fa ke ne ke na le dingwaga di le 14, ke ne ka swetsa ka gore ke tshele ka tsela e e bontshang gore ke motho yo o kgatlhegelang batho ba bong jo bo tshwanang le jwa me. Ke ne ka tshela jalo ka dingwaga di le 11, e bile mo nakong eo ke ne ka nna le banna ba le bantsi ba ba farologaneng. Kgabagare, ke ne ka dira khoso ya go baakanya batho meriri mme ka bula lefelo le batho ba tlang kwa go lone go tla go intlafatsa. Le fa go ntse jalo, ke ne ke sa itumela. Ke ne ke nna ke sotliwa e bile ke tsiediwa. Ke ne ke na le boikutlo jwa gore se ke neng ke se dira se ne se sa siama. Ke ne ka simolola go ipotsa gore, ‘A go na le batho bape ba ba siameng le ba ba molemo?’
Ke ne ka gopola kgaitsadiake. O ne a simolola go ithuta Baebele le Basupi ba ga Jehofa mme kgabagare a kolobediwa. O ne a tle a mpolelele se a neng a se ithuta mme ke ne ke sa mo tseye tsia. Le fa go ntse jalo, ke ne ke mo tlotla ka ntlha ya tsela e botshelo jwa gagwe le lenyalo la gagwe di neng di le ka yone. Ke ne ke bona gore ene le monna wa gagwe ba ne ba ratana tota e bile ba tlotlana. Ba ne ba dirisana ka bopelonomi. Fa nako e ntse e ile, mongwe wa Basupi ba ga Jehofa o ne a simolola go ithuta Baebele le nna. Kwa tshimologong ke ne ke ithuta ka go ikgolola fela—ke se na matlhagatlhaga ape. Mme dilo di ne tsa fetoga.
KAFA BAEBELE E FETOTSENG BOTSHELO JWA ME KA TENG: Basupi ba ne ba ntaletsa kwa go nngwe ya dipokano tsa bone, mme ke ne ka ya. Ke ne ka tshwarwa ka tsela e ke iseng ke tshwarwe ka yone pele. Batho ba bangwe ba ne ba tlhola ba ntshega mme e seng Basupi. Ba ne ba ntumedisa ba le botsalano e bile ba ne ba ntlotla. Seno se ne sa nkama fela thata.
Tsela e Basupi ba itshwarang sentle ka yone e ne ya nkama thata fa ke ne ke ile kwa kopanong ya bone. Ke ne ka bona gore tota le fa ba le mo setlhopheng se segolo, batho bano ba tshwana le kgaitsadiake—ba peloephepa. Ke ne ka ipotsa gore a seno e ka tswa e le sone setlhopha sa batho ba ba molemo le ba ba siameng ba ke neng ke sa bolo go ba batla. Ke ne ke gakgamadiwa ke lorato lwa bone le kutlwano ya bone, le tsela e ba neng ba dirisa Baebele ka yone go araba potso nngwe le nngwe. Ke ne ka lemoga gore Baebele ke yone e neng e tlhotlheletsa matshelo a bone. Gape ke ne ka lemoga gore ke tshwanetse go dira diphetogo tse dintsi gore ke nne mongwe wa bone.
Tota e bile ke ne ke tshwanetse go dira phetogo e kgolo ka gonne ke ne ke tshela jaaka mosadi. Ke ne ke tshwanetse go fetola tsela e ke buang ka yone, e ke itshwarang ka yone, e ke aparang ka yone, e ke baakanyang moriri wa me ka yone le batho ba ke neng ke tsalane le bone. Batho ba e kileng ya bo e le ditsala tsa me ba ne ba simolola go ntshotla ba re: “Ke eng fa o dira jaana? O ne o siame ka tsela e o neng o le ka yone. O se ka wa ithuta Baebele. Ga o tlhoke sepe se sengwe.” Mme gone, dilo tse go neng go le thata le go feta gore ke di tlogele e ne e le mekgwa ya me ya boitsholo jo bo sa siamang.
Le fa go ntse jalo, ke ne ke itse gore motho a ka dira diphetogo tse dikgolo ka gonne mafoko a Baebele a a mo go 1 Bakorintha 6:9-11 a ne a fitlheletse pelo ya me: “Ebu! A ga lo itse gore batho ba ba sa siamang ga ba na go rua bogosi jwa Modimo? Lo se ka lwa tsiediwa. Go le bagokafadi, le fa e le baobamedi ba medingwana, le fa e le baakafadi, le fa e le banna ba ba beetsweng maikaelelo a e seng a tlholego, le fa e le banna ba ba robalang le banna . . . ga ba na go rua bogosi jwa Modimo. Mme le fa go ntse jalo bangwe ba lona ba ne ba ntse jalo. Mme lo tlhapisitswe lwa nna phepa.” Jehofa o ne a thusa batho ba mo motlheng oo gore ba fetoge mme le nna o ne a nthusa. Go ne ga ntsaya dingwaga di le mmalwa ke kgaratlhela go fetoga, mme ke ne ka thusiwa fela thata ke kaelo ya Basupi le lorato lwa bone.
KAFA KE SOLEGETSWENG MOLEMO KA GONE: Gompieno ke tshela botshelo jo bo tlwaelegileng. Ke nyetse mme nna le mosadi wa me re ruta morwaarona go tshela ka melaometheo ya Baebele. Ga ke bolo go tlogela tsela e ke neng ke tshela ka yone pele, mme ke bona melemo le ditshiamelo tse dintsi fa ke ntse ke direla Modimo. Ke mogolwane mo phuthegong mme ke kgonne go thusa batho ba bangwe go ithuta boammaaruri ka Lefoko la Modimo. Diphetogo tse ke neng ka di dira mo botshelong jwa me di ne tsa itumedisa Mmè thata jaana mo e leng gore o ne a dumela go ithuta Baebele mme jaanong ke Mokeresete yo o kolobeditsweng. Kgaitsadiake yo mongwe yo o neng a tshela botshelo jwa boitsholo jo bo sa siamang le ene o ne a nna Mosupi wa ga Jehofa.
Tota le batho ba ba neng ba itse tsela e ke neng ke tshela ka yone pele jaanong ba lemoga gore ke tshela botshelo jo bo botoka. Mme ke itse gore ke eng se se nthusitseng go dira diphetogo tseo. Mo nakong e e fetileng ke ne ka batla thuso kwa bathong ba ba ithutetseng tiro ya go gakolola batho mme ba ne ba nnaya kgakololo e e seng yone. Le fa go ntse jalo, ruri Jehofa o ne a nthusa. Le fa ke ne ke ikutlwa ke se motho wa sepe, o ne a nkamogela a bo a mpontsha lorato le bopelotelele. Go itse gore Modimo yo o molemo, yo o botlhale le yo o lorato jalo o ne a ka nkamogela a bo a batla gore ke tshele botshelo jo bo botoka, go ne ga nthusa fela thata.
“Ke ne ke sa kgotsofala, ke jewa ke bodutu e bile ke sa itumela.”—KAZUHIRO KUNIMOCHI
NGWAGA O A TSHOTSWENG KA ONE: 1951
NAGA E A TSHOLETSWENG KWA GO YONE: JAPANE
BOTSHELO JWA GAGWE JWA PELE: MOGAISANI WA MABELO A DIBAESEKELE
TSELA E KE NENG KE TSHELA KA YONE PELE: Ke goletse mo toropong e e didimetseng e e fa boemakepeng mo Kgaolong ya Shizuoka kwa Japane, kwa lelapa la gaetsho la batho ba le robedi le neng le nna gone mo ntlong e nnye. Rre o ne a na le lebenkele la dibaesekele. Go tloga fa ke sa le monnye, o ne a nkisa kwa mabelong a dibaesekele mme a dira gore ke kgatlhegele motshameko ono. Go tswa foo Rre o ne a simolola go rulaganyetsa gore ke itshedise ka go tsenela dikgaisano tsa mabelo. Pele ke ya kwa sekolong se segolwane o ne a simolola go nthapisa ka tlhoafalo. Fa ke le kwa sekolong se segolwane, ke ne ka gapa sekgele makgetlo a le mararo ka go latelana mo dikgaisanong tsa setšhaba tsa diatleletiki tse di neng di tshwarwa ngwaga le ngwaga. Ke ne ka fiwa tshono ya go ithuta kwa yunibesithing mme ke ne ka swetsa ka gore ke ye kwa sekolong sa mabelo. Fa ke le dingwaga di le 19, ke ne ka simolola go itshedisa ka go tsenela dikgaisano tsa mabelo.
Ka nako eo, ke ne ke ipeetse mokgele wa gore ke nne mmampodi wa mabelo a dibaesekele kwa Japane. Ke ne ke ikaeletse go nna le madi a mantsi gore lelapa la me le kgone go tshela sentle le sa sotlege. Ke ne ka dira bojotlhe jwa me go ithapisa. Nako le nako fa ke ne ke boifa ka gonne ke tshwanetse go dira mefuta mengwe e e thata ya thapiso kgotsa go dira karolo nngwe e e boima ya kgaisano, ke ne ke ipolelela gangwe le gape gore ke tshwanetse go bona tsela ya gore ke tswelele ke tsenela dikgaisano tsa mabelo a dibaesekele! Mme ke ne ka dira fela jalo. Ke ne ka simolola go bona matswela a tiro ya me ya bonatla. Mo ngwageng wa me wa ntlha ke ne ka gapa sekgele mo kgaisanong ya bagaisani ba basha ba dibaesekele. Mo ngwageng wa me wa bobedi, ke ne ka tshwanelegela go tsenela lobelo lo mofenyi wa lone e neng e tla nna mmampodi wa Japane yotlhe. Ke ne ka tsaya maemo a bobedi mo lobelong loo ka makgetlo a le marataro.
E re ka ke ne ke nna ke le mongwe wa bafenyi, ke ne ka bidiwa mmampodi wa kwa Tokai, e leng lefelo lengwe le le kwa Japane. Ke ne ke na le moya wa kgaisano. Fa nako e ntse e ya, batho ba ne ba ntshaba ka gonne ke ne ke sa rekegele ope mo dikgaisanong. Madi a ke neng ke a amogela a ne a oketsega, ka jalo ke ne ke kgona go reka sengwe le sengwe se se nkgatlhang. Ke ne ka reka ntlo e e nang le phaposi ya go ikatisa e bile e na le metšhine ya maemo a a kwa godimo. Ke ne ka reka koloi e e tswang kwa nageng e sele ka madi a a batlang a lekana le a a ka rekang ntlo. Gore ke se ka ka felelwa ke madi ke ne ka simolola go beeletsa madi a me mo kgwebong ya go reka le go rekisa ditsha le mo mebarakeng ya tsa madi.
Le fa go ntse jalo, ke ne ke sa kgotsofala, ke jewa ke bodutu e bile ke sa itumela. Ka nako eo ke ne ke nyetse e bile ke na le bana, mme gantsi ke ne ke felela ba lelapa la me pelo. Ke ne ke a tle ke galefele mosadi wa me le banake ka dilo tse di sa reng sepe. Ba ne ba simolola go nna ba keleka sefatlhego sa me ba tshogile ba batla go bona gore a ke a bo ke galefile gape.
Mme fa nako e ntse e ya, mosadi wa me o ne a simolola go ithuta Baebele le Basupi ba ga Jehofa. Seo se ne sa dira gore go nne le diphetogo tse dintsi. O ne a re o batla go ya kwa dipokanong tsa Basupi, ka jalo ke ne ka swetsa ka gore re ye re le lelapa. Ke sa ntse ke gakologelwa maitseboa a mogolwane mongwe a neng a tla kwa lapeng mme a simolola go ithuta Baebele le nna. Se ke neng ke se ithuta se ne sa nkama fela thata.
KAFA BAEBELE E FETOTSENG BOTSHELO JWA ME KA TENG: Le ka motlha nka se lebale kafa go bala Baefeso 5:5 go neng ga nkama ka teng. Ya re: “Ga go na mogokafadi ope kgotsa motho yo o seng phepa kgotsa motho yo o pelotshetlha—mo go rayang go nna moobamedi wa medingwana—yo o nang le boswa bope mo bogosing jwa ga Keresete le jwa Modimo.” Ke ne ka lemoga gore dikgaisano tsa mabelo a dibaesekele di ne di amana thata le go betšha le gore motshameko ono o ne o rotloetsa go nna bogagaru. Segakolodi sa me se ne sa simolola go ntshwenya. Ke ne ke dumela gore fa ke batla go itumedisa Jehofa Modimo, ke ne ke tla tshwanelwa ke go tlogela dikgaisano. Mme go ne go le thata gore ke dire tshwetso eo.
Ke ne ke dirile ka tsela e e kgotsofatsang go feta le fa e le leng pele mo dikgaisanong tsa mabelo mo ngwageng o o fetileng, mme ke ne ke sa ntse ke batla go fenya tse dingwe gape. Le fa go ntse jalo, ke ne ka lemoga gore fa ke ithuta Baebele ke ne ke ritibala e bile ke nna mo kagisong—boikutlo jo bo farologaneng thata le jo ke neng ke tshwanetse go nna le jone gore ke fenye dikgaisano! Ke ne ka tsenela dikgaisano gararo fela fa ke sena go ithuta, mme tota ke ne ke sa ntse ke di rata. Gape ke ne ke sa itse gore ke tla tlamela ba lelapa la me jang. Ke ne ke sa itse gore ke tla dirang, mme ba losika ba ne ba simolola go nkganetsa thata ka ntlha ya bodumedi jwa me jo bosha. Rre o ne a utlwile botlhoko thata. Seo se ne sa dira gore ke tshwenyege thata mo maikutlong ka ba ka nna le ditlhagala mo mpeng (gastric ulcer).
Mo nakong eo e e thata ke ne ka thusiwa ke go tswelela ke ithuta Baebele le go ya kwa dipokanong tsa Basupi ba ga Jehofa. Fa nako e ntse e ya tumelo ya me e ne ya nonofa. Ke ne ka kopa Jehofa gore a utlwe dithapelo tsa me le gore a nthuse go lemoga gore o a di utlwa. Ke ne ka kgaotsa go tshwenyega thata fa mosadi wa me a ne a ntlhomamisetsa gore ga a tlhoke go nna mo ntlong e kgolo gore a itumele. Ke ne ka gatela pele ka iketlo.
KAFA KE SOLEGETSWENG MOLEMO KA GONE: Ke ne ka lemoga gore mafoko a ga Jesu a a mo go Mathaio 6:33 a boammaaruri tota. O ne a re: “Jalo, nnang lo batle pele bogosi le tshiamo ya gagwe, mme dilo tse dingwe tseno tsotlhe lo tla di okelediwa.” Le ka motlha ga re ise re nne mo letlhokong la “dilo tse dingwe” tse Jesu a neng a bua ka tsone, ke gore, dilo tsa konokono tse re di tlhokang mo botshelong. Tota le fa madi a ke a amogelang gone jaanong a le mannye thata fa a bapisiwa le a ke neng ke a amogela fa ke tsenela dikgaisano tsa dibaesekele, nna le lelapa la me ga re ise re tlhoke sepe mo dingwageng di le 20 tse di fetileng.
Se se molemo le go feta ke gore fa ke dira mmogo le badumedikanna kgotsa ke obamela le bone, ke a itumela e bile ke kgotsofala go feta le fa e le leng pele. Nako e tsamaela ka bonako. Botshelo jwa lelapa la me le jone bo tokafetse fela thata. Jaanong bomorwaake botlhe ba bararo le basadi ba bone ke batlhanka ba ba ikanyegang ba ga Jehofa.


c: text/html

text: 12 Molaetsa wa botlhokwa:“Molaetsa wa ga Jehofa ka ga Iseraele,” go bua Jehofa,Ene yo o neng a phutholola magodimo,+Yo o neng a thaya motheo wa lefatshe+Le yo o neng a direla motho moya wa botshelo.*2 “Jaanong ke dira gore Jerusalema a nne kopi e e nang le beine e e dirang gore ditšhaba tsotlhe tse di mo dikologileng di thetheekele; mme Juda le Jerusalema di tla tlhaselwa.+3 Mo letsatsing leo, ke tla dira gore Jerusalema a nne leje le le bokete* mo ditšhabeng tsotlhe. Botlhe ba ba le tsholetsang ruri le tla ba gobatsa mo go botlhoko;+ mme ditšhaba tsotlhe tse di mo lefatsheng di tla phuthiwa gore di mo tlhasele.”+4 Jehofa a re: “Mo letsatsing leo, ke tla dira gore pitse nngwe le nngwe e tlhakane tlhogo e bile ke tla dira gore mopalami wa yone a tsenwe. Ke tla tlhoma matlho a me mo bathong ba Juda, le fa go ntse jalo, ke tla foufatsa pitse nngwe le nngwe ya ditšhaba.5 Mme dikgosana* tsa Juda di tla bua mo pelong ya tsone di re, ‘Banni ba Jerusalema ba nnaya nonofo ka ntlha ya ga Jehofa wa masomosomo, Modimo wa bone.’+6 Mo letsatsing leo, ke tla dira gore dikgosana tsa Juda di nne jaaka magala a a tukang mo sekgweng le jaaka dikgong tse di tukang mo gare ga dijo tsa ditlhaka tse di sa tswang go rojwa,+ mme di tla laila ditšhaba tsotlhe tse di di dikologileng ka fa mojeng le ka fa molemeng;+ mme batho ba Jerusalema ba tla boa ba nna mo lefelong la bone,* mo Jerusalema.+7 “Mme Jehofa o tla boloka ditente tsa Juda pele, gore bontle* jwa ditlogolwana tsa ga Dafide le bontle* jwa banni ba Jerusalema bo tle bo se ka jwa nna bogolo thata fa bo bapisiwa le jwa Juda.8 Mo letsatsing leo, Jehofa o tla femela banni ba Jerusalema;+ mo letsatsing leo, yo o kgopiwang* mo go bone o tla nna jaaka Dafide, mme ditlogolwana tsa ga Dafide di tla nna jaaka Modimo, di tla nna jaaka moengele wa ga Jehofa yo o tsamayang fa pele ga bone.+9 E bile mo letsatsing leo, ke tla tlhomamisa gore ke nyeletsa ditšhaba tsotlhe tse di tlhaselang Jerusalema.+10 “Ke tla tshololela moya wa me mo ditlogolwaneng tsa ga Dafide le mo banning ba Jerusalema; ke tla ba amogela, e bile ba tla nthapela ka tlhoafalo. Mme ba tla leba kwa go ene yo ba mo tlhabileng,+ e bile ba tla mo lelela jaaka fa ba ka lelela morwa yo o esi fela; ba tla mo hutsafalela mo go botlhoko jaaka fa ba ka hutsafalela morwa wa leitibolo.11 Mo letsatsing leo, go tla nna le selelo se segolo mo Jerusalema, jaaka selelo sa kwa Hadadarimone kwa Lebaleng la Megido.+12 Mme lefatshe le tla lela, lelapa lengwe le lengwe le tla lela le le losi; ba losika lwa ga Dafide ba le bosi, le basadi ba bone ba le bosi; ba losika lwa ga Nathane+ ba le bosi, le basadi ba bone ba le bosi;13 ba losika lwa ga Lefi+ ba le bosi, le basadi ba bone ba le bosi; ba losika lwa ga Shimei+ ba le bosi, le basadi ba bone ba le bosi;14 le malapa otlhe a a setseng a tla lela, ba lelapa lengwe le lengwe ba le bosi, le basadi ba bone ba le bosi.

robotstxt: allowed

filter: keep


text:
221Taelo ya Modimo ka ga mogorogoro wa pono.
Kana lo dirwa ke eng, fa lo palame lotlhe kwa godimo ga matlo?
2Wena motse o o tletseng medumo le tlhodio, motse wa meduduetso!
Ba ba tlhabilweng ba gago ga ba a tlhajwa ka tšhaka, ga ba a swela mo ntweng. 3Balaodi botlhe ba gago ba tshabile mmogo, ba golegwa ba se na bora; botlhe ba ba fitlhetsweng mo go wena ba golegilwe mmogo; ba bangwe ba tshabetse kwa kgakala. 4Ke ka moo ke reng: “Se ntebeng, ke na le go lela ka bogalaka; se itapiseng go nkgomotsa ka ga tshenyego ya morwadiake, e bong morafe wa me.” 5Gonne Morena, Modimo wa masomosomo, o beile letsatsi la tlhakatlhakanyo le kgatelelo le moferefere mo mogorogorong wa pono; go epololwa lobota, go goa go utlwala kwa thabeng.
6Elame o ne a tsere mokotlopo, a na le dikoloi le batho le bapalami ba dipitse. Kire o ne a apotse thebe. 7Ke fa megorogoro e mentle ya gago e tlala dikoloi; bapalami ba dipitse ba ikemisa ba lebaganye le kgoro.
8Morena o ne a tlosa phemelo ya Juta, mme lo no lwa tlhola dibolai tse di mo ntlong ya sekgwa;
9lwa tlhola manga a motse wa ga Dafita, lwa fitlhela a mantsi, lwa phutha metsi a letsha le le kwa tlase. 10Lwa bala matlo a Jerusalema, lwa phoma matlo mangwe gore lo tiise lobota ka ona;
11lwa dira letsha fa gare ga dipota tse pedi gore metsi a letsha la kgale a elelele teng, mme ga lo a ka lwa leba yo o tlisang kotsi eo; ga lo a ka lwa tlhokomela yo o sa bolong go e baakanya.
12Ya re ka letsatsi leo Morena, Modimo wa masomosomo, a ba biletsa selelong le khutsafalong le go ipeoleng le go apareng diaparo tsa boikwatlhao, 13mme bone ba tlhapelwa, ba itumela, ba tlhaba dikgomo le dinku, ba ja nama, ba nwa weine ba re: “A re jeng he, re nweng, gonne kamoso re tla tsoga re sule.”
14Mme Morena wa masomosomo o buile mo ditsebeng tsa me a re: “Ruri, ga lo nke lo itshwarelwa boleo joo go ya go fitlhelela lo swa, go bua Morena, Modimo wa masomosomo.”
15Morena, Modimo wa masomosomo, o buile jaana a re:
“Nanoga o ye kwa go mookamedi yole, e bong Sebena yo o okametseng ntlo ya kgosi; 16yo o ikepetseng lebitla kwa godimo, a ikgabela moago mo lefikeng, o re: ‘O na le eng mono? O na le mang mono? Ke eng, fa o ikgabetse lebitla mono? 17Bona, monna, Morena o tla go diga ka thata, a go tshwara tota, 18a go menaganya thata, a go latlhela kwa lefatsheng le le atlhameng ka fa le ka fa jaaka kgwele; o tla swela teng, dikoloi tse dintle tsa gago di tla isiwa gona, wena yo o tlhabisang ntlo ya morena wa gago ditlhong! 19Ke tla go leleka mo tirong ya gago, ke go ntsha mo mannong a gago.’
20“Ka letsatsi leo ke tla bitsa Eliakime, motlhanka wa me, morwa Hilekia,
21ke mo apesa diaparo tsa gago, ke mo tlama ka moitlamo wa gago, ke neela puso ya gago mo diatleng tsa gagwe gore a nne rra baagi ba Jerusalema le ba lotso lwa Juta. 22Ke tla baya selotlele sa ntlo ya ga Dafita mo legetleng la gagwe. O tla bula go se yo o tswalang. O tla tswala go se yo o bulang.
23Ke tla mo kokotela jaaka lomapo mo felong fa go tiileng, mme o tla nna sedulo sa tlotlo sa ntlo ya ga rraagwe.
24“Mme go tla ipega mo go ene makete otlhe a ntlo ya ga rraagwe, a losika lo lo tlotlegang le a losika lo lo nyatsegang le a dilwana tsotlhe, le fa e le megotšwana gongwe dinkgwana tsa mefutafuta.” 25Jaanong go bua Morena wa masomosomo a re: “E tla re ka letsatsi leo lomapo lo lo kokotetsweng mo felong fa go tiileng, lo somoge, lo robege, lo we. Mme morwalo o o mo go lone o tla latlhega, gonne Morena o buile jalo.”


text:
Setshwantsho sa motlhanka yo o sa itshwareleng (21-35)
18 Ka yone nako eo, barutwa ba ne ba tla kwa go Jesu ba bo ba re: “Tota ke mang yo mogolo thata mo Bogosing jwa magodimo?”+2 Ka jalo, o ne a biletsa ngwana yo monnye kwa go ene mme a mo emisa fa gare ga bone3 a bo a re: “Ammaaruri ke a lo bolelela, fa lo sa sokologe* lo bo lo nna jaaka bana ba bannye,+ ga lo kitla lo tsena mo Bogosing jwa magodimo gotlhelele.+4 Ka jalo, mongwe le mongwe yo o ikokobetsang jaaka ngwana yono yo monnye ke ene yo mogolo mo Bogosing jwa magodimo;+5 e bile mongwe le mongwe yo o amogelang ngwana yo monnye yo o tshwanang le yono ka ntlha ya leina la me o amogela le nna.6 Le fa go ntse jalo, ope fela yo o kgopisang mongwe wa ba bannye bano ba ba dumelang mo go nna, go tla bo go le botoka gore go bofelelwe leje le legolo* mo molaleng wa gagwe le le pitikololwang ke tonki a bo a latlhelwa mo teng ga lewatle.+7 “Ruri batho ba lefatshe leno ba tla atlholwa ka gonne ba kgoreletsa batho go nna le tumelo! Ke boammaaruri gore dikgoreletsi di tla tla, mme motho yo o tlisang dikgoreletsi tseo o tla atlholwa botlhoko!8 Jaanong, fa seatla sa gago kgotsa lonao lwa gago lo go kgoreletsa, lo kgaole mme o le latlhele kgakala le wena.+ Go botoka gore o bone botshelo* o golafetse kgotsa o tlhotsa go na le gore o fedisiwe ka molelo* o na le diatla tse pedi kgotsa dinao tse pedi.+9 Gape, fa leitlho la gago le go kgoreletsa, le gonye* mme o le latlhele kgakala le wena. Go botoka gore o bone botshelo o na le leitlho le le lengwe go na le gore o latlhelwe mo Gehena*+ e e tukang o na le matlho a mabedi.10 Elang tlhoko gore lo se ka lwa nyatsa mongwe wa ba bannye bano, ka gonne ke a lo bolelela, baengele ba bone kwa legodimong ba fa pele ga* ga Rre yo o kwa legodimong ka metlha.+11 *——12 “Lo akanyang? Fa motho a na le dinku di le 100 mme e le nngwe ya tsone e bo e timela,+ a ga a kitla a tlogela tse 99 mo dithabeng a bo a ya go batla e e timetseng?+13 Eleruri ke a lo bolelela, fa a e bona, o e itumelela thata go na le tse 99 tse di sa timelang.14 Ka tsela e e tshwanang, Rre* yo o kwa legodimong ga a batle gore mongwe wa ba bannye bano a nyelele.+15 “Mo godimo ga moo, fa morwarrago a leofa, tsamaya o ye go bua le ene ka phoso e a e dirileng* lo le babedi fela.+ Fa a go reetsa, o tla bo o thusitse morwarrago go dira se se siameng.+16 Mme fa a sa go reetse, tsaya motho a le mongwe kgotsa ba le babedi o tsamaye le bone, gore go tle go tlhomamisiwe gore kgang nngwe le nngwe e boammaaruri ka bosupi jwa* batho ba le babedi kgotsa ba le bararo.+17 Fa a sa ba reetse, bua le phuthego. Fa a sa reetse le yone phuthego, mo tseye fela jaaka motho wa ditšhaba+ le jaaka mokgethisi.+18 “Ammaaruri ke a lo bolelela, dilo dipe fela tse lo tla di bofang mo lefatsheng di tla bo di setse di bofilwe kwa legodimong, e bile dilo dipe fela tse lo tla di bofololang mo lefatsheng di tla bo di setse di bofolotswe kwa legodimong.19 Gape ke a lo bolelela, fa ba babedi mo go lona mo lefatsheng ba dumalana ka sengwe sa botlhokwa se ba tshwanetseng go se kopa, Rre yo o kwa legodimong o tla se ba naya.+20 Gonne fa batho ba le babedi kgotsa ba le bararo ba kopane ka leina la me,+ le nna ke gone koo mo gare ga bone.”21 Go tswa foo, Petere o ne a tla mme a mo raya a re: “Morena, ke tshwanetse go itshwarela morwarre ga kae fa a nteofetse? A e nne ga supa?”22 Jesu o ne a mo raya a re: “Ke a go bolelela, e se ka ya nna ga supa, mme e nne ga 77.+23 “Ke gone ka moo Bogosi jwa magodimo bo ka tshwantshiwang le kgosi e e neng e batla gore batlhanka ba yone ba tle go duela dikoloto tsa bone.24 E rile e simolola go tsaya dikoloto tseo, go ne ga tlisiwa monna mongwe yo o neng a mo kolota ditalenta di le 10 000.*25 E re ka a ne a sa kgone go duela, mong wa gagwe o ne a laela gore ene le mosadi wa gagwe le bana ba gagwe le dilo tsotlhe tse a neng a na le tsone di rekisiwe mme go duelwe sekoloto seo.+26 Ka jalo, motlhanka yono o ne a khubama fa pele ga gagwe a bo a mo kopa a re, ‘Mphe nako tlhe, mme ke tla go duela sengwe le sengwe.’27 E re ka mong wa motlhanka yoo a ne a mo tlhomogela pelo, o ne a mo tlogela a tsamaya a bo a phimola sekoloto sotlhe sa gagwe.+28 Mme fa motlhanka yoo a tswa, o ne a bona motlhanka yo mongwe yo o neng a mo kolota didenario* di le 100, mme o ne a mo phamola a bo a mo kgama a re, ‘Ntuela madi otlhe a o a nkolotang.’29 Ka jalo, motlhanka yoo yo mongwe o ne a khubama fa pele ga gagwe mme a simolola go mo kopa a re, ‘Mphe nako tlhe, mme ke tla go duela.’30 Le fa go ntse jalo, o ne a gana, mme o ne a tsamaya a bo a laela gore a tsenngwe mo kgolegelong go fitlha a duela sekoloto sa gagwe.31 Fa batlhanka ba bangwe ba bona se se neng se diragetse, ba ne ba hutsafala fela thata, mme ba ne ba ya go bolelela mong wa bone dilo tsotlhe tse di diragetseng.32 Foo mong wa gagwe o ne a mmitsa mme a mo raya a re: ‘Motlhanka ke wena yo o bosula, ke ne ka phimola sekoloto sa gago sotlhe fa o ne o nthapela.33 A le wena o ne o sa tshwanela go utlwela motlhanka yo mongwe botlhoko fela jaaka le nna ke go utlwetse botlhoko?’+34 E re ka mong wa gagwe a ne a tuka bogale, o ne a laela gore a tsenngwe mo kgolegelong* go fitlha a duela sekoloto sa gagwe sotlhe.35 Rre yo o kwa legodimong o tla dirisana le lona ka tsela e e tshwanang+ fa mongwe le mongwe wa lona a sa itshwarele morwarraagwe ka pelo yotlhe.”+


text:
Bokgoni jo bo Bonolo jwa Bolemirui
Balemerui ba bannye ba bašwa ba ba ke isagwe ya temothuo ya Aforika Borwa. Kwa ntle ga bokgoni jo bo bonolo jo bo tlhokang ke dikgaolo tse di farologaneng tsa temothuo, bokgoni jo bo bonolo le bona bo a tlhokwa ke balemirui ba bašwa. Bokgoni jo bo bonolo ke mekgwa ya batho le maitsholo a tiro tse di tla thusang go aga botsalano mo dipolaseng, bobedi magareng ga mothapi le mothapiwa gape di tla netefatsa tirommogo e e siameng fa gare ga badiri.
Gantsi bašwa ba ba batlang go simolola ka temothuo jaaka (interns/apprentices) barutwatiro mo dipolaseng tsa kgwebo. Motheo wa Balemirui ba Isago ke mokgatlho o o botsolotsang le go...more
Bokgoni jwa go dira ka natla jwa bolemirui ke jwa tiro e e rileng. O tshwanetse go nna rutega go dira ditiro tse di rileng. Bokgoni jwa go dira ka natla di dirisiwa mo polaseng le fa o dira tiro ya...more
Mo bolemiruing, ga se fela bokgoni ba go dira ka natla bo bo tlhokegang (sekao go kgweetsa, go enta, go nosetsa kgotsa go poma dimela) mme gape le bokgoni bo bonolo jaaka tlhaeletsano...more


text:
Pelego ya ngwan mo gareng ga MaZulu e ne e le matshwenyego a basadi fela, mme banna ba ne ba sa letlelelwa go nna teng ka nako ya pelego. Babelegisi ke basadi ba bogolwane ba umuzi ba ba setseng ba fitile mo dingwageng tsa go tshola bana.
Morago ga bana ba sena go belegwa, ba a tlhapisiwa mo umsamo (karolo e e boitshepo kwa morago ya bonno) ka metsi a a tsentsweng melemo le inte/ezi (melemo e e kgethegileng), mme morago ga moo 'ba diriwa go nonofala' ka tshegetso ya maemo a tirelo le tiriso ya melemo e e matlafatsa.
Le gompieno, bobedi bomme le bana ba santse ba kgaogantswe, mme gantsi go fitlhela go mohuba o wela. Ka nako e bomme ba tsewa ba se 'phepa' mme ba ka nna kotsi mo badimo ba banna ba bona mo 'bonnong’.
Ga ba letlelelwa go ama didiriswa tse di tlwaelegile mme ba ne ba tshwanetse go ja dijo tse di rulagantsweng ke babelegisi, mo sejaneng se se kgethegileng, ka go dirisa leswana le le kgethegileng.
Kgaoganye e ka nna gone fo fitlhela matsatsi a a ka nnang a mnatlhano go ya go a lesome, morago ga moo mme o ne a tla phepafadiwa: o ne a tshwanetse go gaswa ka intelezi pele fa a ka simolola botshelo jwa gagwe gape.
Bonno bo ne bo tshwanetse go phepafadiwa sentle, boloko ba kgomo bo bo foreše bo ne bo tshwanetse go tshasiwa fa fatshe le molelo o tshomiwe mo sebesong. Morago ga seno, monna o ne a ka tsena go bona ngwana wa gagwe lwa ntlha, le fa gompieno borre ba e leng badiri ba bafaladi ga ba kgone go nna gae ka ditiragalo tse. Bojalwa bo a titielwa go keteka le go leboga babelegisi. Tiragalo eno e ka dirwa gape fa rre a tla gae go tswa kwa toropokgolong go kopana le ngwana wa gagwe.
Translated by Lawrence Ndou


text:
161Morago ga moo Morena a raya Samuele a re: “O tla hutsafalela Saule go fitlha leng? Kana ke mo latlhile gore a se ka a tlhola a nna kgosi ya Iseraele. Tlatsa lonaka lwa gago lookwane, o tsamae; ke go roma kwa go Isai wa Betleheme; gonne ke iponetse kgosi mo go bomorwawe.”
2Samuele a botsa a re: “Nka ya jang? Fa Saule a ka utlwela, o tla mpolaya.” Morena a re: “Gapa kgomo ya moroba, o ye nayo teng, o fete o re: ‘Ke tlile go tlhabela Morena setlhabelo.’ 3O be o laletse Isai tlhabelong. Ke tla go itsise se o tshwanetseng go se dira gore o ntloletse yo ke tla mo go kaelang.”
4Samuele a dira se Morena a se buileng, mme ya re a goroga kwa Betleheme bagolo ba motse ba mo kgatlhantsha ba tshogile ba re: “A o tla ka kagiso?”
5A re: “Ka kagiso! Ke tlile go tlhabela Morena setlhabelo. Iitshepiseng, lo tle le nna moletlong wa tlhabelo.” Jaanong a itshepisa Isai le bomorwawe, a ba laleletsa moletlo wa tlhabelo.
6Ya re ba tsena a bona Eliabe, a ithaya a re: “Ahee, ke ene motlodiwi wa Morena!” 7Mme Morena a raya Samuele a re: “Se lebe ponalo ya gagwe le seemo se seleele sa gagwe, gonne ke mo ganne; kana Modimo ga o lebe jaaka motho a leba. Gonne motho o bona fela tse di lebaganyeng le matlho, mme Morena o bona pelo.”
Pes. 7:10
8Ke fa Isai a bitsa Abinatabe a mo fetisa fa pele ga Samuele, mme Samuele a re: “Le ene yo ga se yo Morena o mo tlhophileng.” 9Jaanong Isai a fetisa Sama, mme Samuele a re: “Le ene yo ga e ise e nne wa Morena.” 10Ya ba gona Isai a fetisang bomorwawe ba ba supa fa pele ga Samuele, mme Samuele a raya Isai a re: “Ga go ope mo go bone ba yo Morena o mo tlhophileng.”
11Mme Samuele a botsa Isai a re: “A basimane ba ke bone botlhe?” A araba a re: “Go setse yo mmotlana; o disa dinku.” Samuele a raya Isai a re: “E re a ye go bidiwa; gonne ga re ka ke ra nnela go ja a ise a tle.”
12A roma motho, mme a mo tlisa. O ne a le mohibidu, a na le matlho a mantle, a le sebopego se sentle. Ke fa Morena a re: “Nanoga o mo tlotse, gonne ke ene yoo.” 13Samuele a tsaya lonaka lwa lookwane, a mo tlotsa mo gare ga bomogolowe. Mowa wa Morena wa tsena mo go Dafita go tloga ka letsatsi leo go ya pele. Jaanong Samuele a nanoga, a boela kwa Rama.
5:3
14Mme Saule o ne a tlogetswe ke Mowa wa Morena, a ntse a tshwenngwa ke mowa o o bosula o o romilweng ke Morena.
15Jaanong batlhanka ba ga Saule ba mo raya ba re: “A ko o bone, mowa o o bosula wa Modimo o go tshwenya. 16A morena wa rona a bue lefoko fela, mme batlhanka ba gago ba ba go direlang, ba tla batla monna yo o itseng go letsa harepa gore e re fa mowa o o bosula wa Modimo o go tsena, a e letse ka seatla, mme ò nne botoka.”
17Ke fa Saule a laela batlhanka ba gagwe a re: “A lo ko lo mpatlele monna yo o itseng go letsa sentle, lo mo tlise go nna.” 18Ga araba mongwe wa makau a re: “Ke itse mongwe, ke morwa Isai wa kwa Betleheme. O itse go letsa; le gona ke senatla se se tiileng le mogale tlhabanong, e bile o itse go bua; ke monna yo montle, mme Morena o na nae.”
19Ke fa Saule a roma barongwi kwa go Isai a re: “Nthomele morwao Dafita yo o disang dinku.” 20Jaanong Isai a tsaya esele, a e belesa dinkgwe le lekuka la weine, le potsane, a di romela Saule ka Dafita morwawe. 21Dafita a ya kwa go Saule, a mo direla, mme Saule a mo rata thata, mme a nna morwadi wa dibolai tsa gagwe. 22Ka moo Saule a roma kwa go Isai a re: “Ka thapelo, a Dafita a nne a ntirele; gonne ke a mo rata.” 23Mme e ne ya re fa mowa o o bosula wa Modimo o tsena mo go Saule Dafita a tsee harepa, a e letse ka seatla, mme Saule a lapologe, a nne kaone, mme mowa o o bosula o mo tlogele.


text:
151Ke fa Asaria morwa Otete a tsenwa ke Mowa wa Modimo, 2a tswa go kgatlhantsha Asa, a mo raya a re: “Ntheetsang, wena Asa le lona Bajuta le Babenyamene lotlhe: Morena o na le lona, fa lona lo na nae. Fa lo mmatla, lo tla mmona. Mme fa lo mo tlogela, o tla lo tlogela. 3Ke malatsi a mantsi Baiseraele ba ntse ba se na Modimo wa nnete, le e seng moperesiti yo o ba rutang le e seng molao.
4Mme e ne ya re ba boela kwa Moreneng, Modimo wa Iseraele, ba le mo tlalelong, ba mmatla, ba mmone. 5Metlheng eo ba ba bololang le ba ba gorogang ba tlhoke kagiso; gonne ditherego tse dikgolo di ne di imela baagi botlhe ba mafatshe. 6Setšhaba se bolawe ke setšhaba se sengwe le motse ke motse o mongwe, ka Modimo o ne o ba reregisa ka tlalelo ya mefutafuta. 7Mme lona, tiang lo tsenye marapo dinameng; gonne tuelo ya tiro ya lona e teng.”
8E rile Asa a utlwa mafoko ao le thero ya ga Asaria morwa Otete moporofeti, a itshupa a tiile, a tlosa medimo e e maila mo lefatsheng lotlhe la Juta le la Benyamene le mo metseng e o neng a e thopile kwa dithabeng tsa Eferaime; a ba a ntšhwafatsa aletare ya Morena e e neng e le fa pele ga matseno a Tempele ya Morena.
9A ba a phutha Bajuta botlhe le Babenyamene le baeng ba ba nang nabo, ba tswa kwa go Eferaime le Manase le Simeone; gonne bontsi jwa Baiseraele bo ne bo ngwegetse kwa go ene, ka ba bona Morena, Modimo wa gagwe, o na nae. 10Mme ba phuthegela kwa Jerusalema kgweding ya boraro ya ngwaga wa 15 wa puso ya ga Asa, 11ba direla Morena ditlhabelo ka letsatsi leo tsa thopo e ba boileng nayo, e bong dikgomo di le 700 le difutshane di le 7 000. 12Ba ipofa ka maikano a gore, ba tla batla Morena, Modimo wa borraabo, ka pelo yotlhe le ka mowa otlhe
13le a gore, mongwe le mongwe yo o sa batleng Morena, Modimo wa Iseraele, a bolawe, yo mmotlana gongwe yo mogolo, monna gongwe mosadi. 14Ba ikanela Morena jalo ka lentswe le legolo le ka tuduetso le ka diphala le dinaka. 15Bajuta botlhe ba itumelela maikano ao; gonne ba ne ba ikanne ka pelo yotlhe, ba mmatlile ka thato yotlhe, mme ba mmona; Morena a ba naya boikhutso tikologong.
20:30
16Asa a koba Maaga mmaagwe, a mo ntsha mo bohumagading, ka a diretse Ašera15:16 Ke modimo wa sesadi. setshwantsho se se maswe; Asa a se pšhwetlakanya, a se fisa nokaneng ya Kiterone. 17Le gale dithota tsa tlhabelo tsa se ka tsa tlosiwa mo Iseraeleng; fela pelo ya ga Asa e ne e se na molato ka malatsi otlhe a gagwe. 18Le gona a tsenya dineo tse di boitshepo tsa ga rraagwe le dineo tse di boitshepo tsa gagwe mo Ntlong ya Modimo, e bong selefera le gouta le dilwana. 19Mme go ne go se na ntwa go fitlhelela ngwageng wa 35 wa puso ya ga Asa.


text:
Ka bo1890 dipolase tsa kwa Nagafatsheng di ne siametse go feta ga nnye go tsoma le temothuo ya go itshedisa, le beng ka bonako ba ne ba di rekisia baakanyi ba ba batlang diminerale. Babue ba Setsonga mo tikologong ba ne ba duelwa madi a bo nna mo go baakanyi ba ba seng gone; fa bang ba ne ba dira kwa dipolaseng, bahiri ba duela go ya ka mofuta wa (ka gale bontlhanngwer ba thobong) kgotsa le badiri (go fitlhela dikgwedi di le thataro ka ngwaga). Jaaka tlhotlhwa ya lefatshe e tlhatloga, le dikarolo tse dikgolo tsa Nagafatshe di ne di tlositswe malaria le bolwetsi ba go robala, bahiri kwa dipolaseng ba ne ba patelesega go nna badiri kgotsa go tloga mo polaseng.
Ba kganelwa ka melao ya bukana ya boikitsesi go ya kwa ditoropong, malapa a mantsi a a neng a beeleditswe bonno ba maAforika. Mme gape ba ne ba tlosiwa fa matsholo a ‘tokafatso’ ka bo1940 a ne a batla go kopanya manno a a phatlaletseng go nna metsesegae e megolo, ba aga go kgaoganya tshimo ya go ja le ya go lema.
Ka dingwaga tsa bo1960 le 1970 baagi ba ne ba kagogantswe jaaka malapa a ne a hudugisiwa go ya ‘nagamagaeng’ ya Batsonga ya, Gazankulu. Lekgetho le baagi ba ba fetang tekano go dirile batho gore ba ikaege thata mo go badiri ba bafaladi. Se se tlhodile gore banna ba tlogele malapa a bona dinako tse ditelele, mme gompieno le basadi mo mafelong a dinamagaeng ba batla tiro ya nakwana mo dipolaseng tse di gaufi. Go kopantswe le go tlhabololwe ga botshelo mo metsengselegae, tlhaselo e e telele mo thulaganyong ya lelapa go dirile gore go nne le mathata a le mantsi: nnotagi, AIDS, go ima ga baša le botlhokatiro di kwa godimo.
Bonno ba setso ba Batsonga (muti), bonno bo bo tlwaelegileng, bo na le monna, mosadi wa gagwe kgotsa basadi, bana ba bona le malapa a basimane ba bona ba nyetseng. Kago ya matlo, a kgolokwe le mabota a lefatshe kgotsa a motsu wa thaba a a nang le marulelo a bojang kgotsa a letlhaka, bo bontsha gore tshimologo ya bona ya Botsonga. Fa thulaganyo ya muti e farologana go tswa mo karolong go ya go karolo, tsotlhe di abelana dintlha tse di rileng.
Bonno gantsi bo sediko le molelwane wa lebota kgotsa legora, tse di dirilweng go tswa mo makaleng le dikutu tsa ditlhare. Mo gare ke lesaka la dikgomo (xivaya kgotsa tshanga) go bapa le kgoro e kgolo (eo batho ba ba sa itseweng ba ka e dirisa) mo kgaolong ya botlhaba ya bonno. Matseno a mangwe a isa kwa ditshimong le kwa mafelong a metsi a a dirisiwang ke maloko a muti.
Bonno mosadi yo o mogolo (yindlu lonkulu) e kwa morago ga xivaya kwa ureng ya 12, mme tsa basadi ba bangwe di e dikaganyeditse. Mongwe le mongwe o na le lefelo la gagwe la go apaya, mo ntlong ya bojang kgotsa lefelo le le go thibeletsweng ka matlhaka, letlapa kgotsa lebota la lefatshe. Yindlu lonkulu e ne e na le sefala, gantsi lefelo le le nnye le le emisitsweng mo dikoteng.
Bana ba ne ba agetswe kwa thoko go ya ka bong - basetsana sentle mo gare ga muti le basimane fa gare ga kgoro e kgolo le xivaya. Lefelo le le kgethegileng (huvo), go le gantsi e tswaleletswe ka dilkutu le dikalana mme e ntse ka fa tlase ga setlhare, e dirisiwa ka nako ya dikopano; karolo e nngwe (gandzelo), e ka nna gongwe le gongwe mo muti, ke ya mabaka a ditlhabelo. Vandla, e ka nna ka fa gare kgotsa kwa ntle ga muti, ke fa banna ba kopanang le go buisana ka ga botsamaisi le merero ya muti. Ga go na le mosadi gotsa ngwana o a letleletsweng mo kgaolong e.
Bolaodi mo lelapeng bo ikaegile ka rre, yo a tsholwang ka tlotlo e kgolo ke mosadi wa gagwe le bana. Mo lelapeng le le atolositsweng, boemo le maemo a basadi di laolwa ke thulaganyo e ba nyetseng ka yona. Mosadi wa ntlha (nsati lonkulu) ke mosadi o mogolo; o na le boemo bo bo kwa godimo le maemo mme o tshwanetse go nna a neetswe one ka ntlha ya tlotlo ke ba bangwe. Boemo le maemo le tsona di neetswe bana mme di tlhomamisiwa ke maemo a bomme ba bona. Boemo, maemo le bong di tlhomamisa dikamanano mo gare ga bomonnao botlhe. Mo godimo ga moo, melao ya boitshwaro, maikarabelo, ditiro, ditshwanelo le ditshiamelo di gone ka molawana wa maitsholo a ngwana mongwe le mongwe a tshwanetse go a ela tlhoko.


text:
Basupi ba ga Jehofa ba Thusa go Phepafatsa Rostov-on-Don
Ka May 20, 2015, mookamedi wa botsamaisi jwa toropo ya Rostov-on-Don kwa Russia, o ne a kwala lekwalo a leboga Basupi ba ga Jehofa go bo ba ile ba “tsenya letsogo mo go thuseng go dira gore toropo eo e nne ntle.”
Fa batho ba Rostov-on-Don ba ne ba leka go phepafatsa toropo ya bone, Basupi ba ga Jehofa go tswa kwa diphuthegong di le nnè ba ile ba thusa go sela matlakala mo ditseleng tsa toropo le go ntsha bolele mo nokeng. Mo diureng di le mmalwa fela, ba ile ba tlatsa dibeke tsa makala di ka nna 300 tse moragonyana di neng tsa tla go tsewa ke lori ya matlakala.
Goreng Basupi ba ile ba thusa mo porojekeng eo ya motse? Raisa yo o nang le dingwaga tse 67 a re: “Nka se nne fela ke lebile batho ba bereka. Ke batla gore toropo e nne phepa gore batho botlhe ba kgone go tla mo go yone. Le fa batho ba le bantsi ba sa itse ka se re se dirileng, nna ke sa ntse ke itumelela tiro eno. Ke a itse gore Jehofa ene o a bona.” Rre Aleksander a re: “Ga re rerele batho fela, gape re ba thusa ka ditsela tse dingwe. Ke itumela tota fa ke kgonne go thusa baagelani ba me ka sengwe.”
Go na le batho ba ba ileng ba anaanela se Basupi ba ga Jehofa ba se dirileng. Monna mongwe o ne a maketse fa a utlwa gore Basupi ba ne ba sa duelelwe tiro e ba e dirileng. O ne a ya go ba thusa go sela matlakala mme morago o ne a re: “Ke ne ke sa akanye gore go phepafatsa go ka dira gore motho a itumele jaana!” O ne a oketsa ka go re: “Bangwe ba lona ga lo nne mo toropong eno mme lo tlile go re thusa go e phepafatsa!”
Modiredipuso mongwe o ne a lemoga gore setlhotswana sa Basupi se ne se setse matlakala a le mantsi tota. O ne a ba tsaya senepe mo thoko ga matlakala a ba neng ba a setse gore a bontshe “ba bangwe gore tiro eno e dirwa jang.”


text: 9 Mme fela fa dilo tseno di sena go dirwa, dikgosana di ne tsa nkatamela mme tsa re: “Batho ba Iseraele le baperesiti le Balefi ga ba a ikgaoganya le ditšhaba tsa mafatshe a mangwe le mekgwa ya tsone e e makgapha,+ e leng mekgwa ya Bakanana, Bahite, Baperise, Bajebuse, Baamone, Bamoabe, Baegepeto+ le Baamore.+2 Ba tsere bangwe ba bomorwadiabone gore e nne basadi ba bone le gore e nne basadi ba bomorwaabone.+ Jaanong bone, e leng losika lo lo boitshepo,+ ba tlhakane le ditšhaba tsa mafatshe a mangwe.+ Dikgosana le balaodi ke bone ba ba ntseng ba di goga kwa pele mo ditirong tseno tsa go sa ikanyege.”3 E rile fela fa ke utlwa seno, ke ne ka gagoganya diaparo tsa me mme ka kumola moriri mongwe wa tlhogo ya me le ditedu tsa me, mme ke ne ka nna fa fatshe ke gakgametse thata.4 Foo mongwe le mongwe yo o neng a boifa* mafoko a Modimo wa Iseraele o ne a tla kwa go nna ka ntlha ya ditiro tsa go sa ikanyege tsa batho ba ba neng ba boile kwa botshwarwa, fa ke ne ke ntse fa fatshe ke gakgametse thata go fitlha ka nako ya setlhabelo sa dijo tsa ditlhaka se se ntshiwang maitseboa.+5 Mme ka nako ya setlhabelo sa dijo tsa ditlhaka se se ntshiwang maitseboa,+ morago ga gore ke ikokobetse ka tsela eno, ke ne ka ema ka diaparo tsa me tse di gagogantsweng, mme ke ne ka khubama ke bo ke otlololela diatla tsa me kwa go Jehofa, Modimo wa me.6 Mme ke ne ka re: “Ao tlhe Modimo wa me, ke tlhabilwe ke ditlhong e bile ke swabile mo ke sa kgoneng go tsholeletsa sefatlhego sa me kwa go wena, tlhe Modimo wa me, ka gonne maleo a rona a ntsifetse a fitlha kwa godimo ga ditlhogo tsa rona le molato wa rona o mogolo o fitlha kwa magodimong.+7 Go tloga mo metlheng ya borraaronamogolo go fitlha mo motlheng ono molato wa rona o nnile mogolo;+ mme ka ntlha ya maleo a re a dirileng, rona, dikgosi tsa rona le baperesiti ba rona re ne ra tsenngwa mo seatleng sa dikgosi tsa mafatshe a mangwe, re ne ra bolawa ka tšhaka,+ ra isiwa botshwarwa,+ ra gapelwa dithoto tsa rona+ ra bo ra tlhabisiwa ditlhong, jaaka go ntse gompieno.+8 Mme jaanong Jehofa, Modimo wa rona o re bontshitse kutlwelobotlhoko ka nakwana ka go letla gore go nne le ba ba falolang le ka go re naya botshabelo jo bo sireletsegileng mo lefelong la gagwe le le boitshepo,+ go dira gore matlho a rona a phatsime le go dira gore re ikhutse mo bokgobeng go le gonnye, wena Modimo wa rona.9 Gonne le fa gone re le makgoba,+ Modimo wa rona ga a ka a re tlogela fela re le makgoba; mme o re bontshitse lorato lo lo sa kgaotseng fa pele ga dikgosi tsa Peresia,+ gore re nne le maatla gape mme re age ntlo ya Modimo wa rona+ le go tsosolosa matlotla a yone le go re naya lobota lwa maje* mo Juda le mo Jerusalema.10 “Mme jaanong tlhe Modimo wa rona, re tla reng morago ga seno? Gonne re tlogetse ditaelo tsa gago,11 tse o neng wa re naya tsone o dirisa batlhanka ba gago ba e leng baporofeti o re: ‘Lefatshe le lo yang go nna kwa go lone ke lefatshe le le seng phepa ka gonne batho ba ditšhaba tseo ga ba phepa, ka ntlha ya gore ba le tladitse ka mekgwa ya bone e e makgapha gotlhe fela.+12 Ka jalo, lo se ka lwa tsaya bomorwadialona lwa ba nyadisa bomorwaabone kgotsa lwa letla gore bomorwadiabone ba nyalwe ke bomorwaalona;+ e bile ga lo a tshwanela go ba thusa gore ba tshele ka kagiso le gore ba atlege,+ gore lo tle lo nonofe mme lo je molemo wa lefatshe le gore lo le rue gore bomorwaalona ba tle ba nne mo go lone ka bosakhutleng.’13 Mme fa re sena go diragalelwa ke dilo tseno tsotlhe ka ntlha ya ditiro tsa rona tse di bosula le molato wa rona o mogolo, wena Modimo wa rona, ga o a ka wa re otlhaela maleo a rona+ mme o ne wa letla gore rona ba re leng fano re falole.+14 A re tshwanetse go tlola ditaelo tsa gago gape, re bo re dira kgolagano ya lenyalo* le ditšhaba tse di dirang dilo tseno tse di makgapha?+ A ga o kitla o re galefela mo o tla re fedisang gotlhelele, o sa tlogele ope yo o salang kgotsa yo o falolang?15 Ao tlhe Jehofa, Modimo wa Iseraele, o tshiamo,+ ka gonne ke rona masalela a a falotseng mo letsatsing leno. Ke rona bano fa pele ga gago re le molato, ka gonne ga go kgonege go ema fa pele ga gago ka ntlha ya seno.”+


text:
Striped Skink
Mokgantitswane wa Striped Skink
Leina
Striped Skink, African Striped Skink [Trachylepsis striata]
Mophato
Reptilia
Tlhomagano
Squamata
Lelapa
Scincidae
Botelele (Namagadi)
60 - 90 mm
Botelele (E Tona)
60 - 90 mm
Ponalo
Skink se se na le mmele o o mo magareng, se na le letlhabaphefo ka fa tlase ga matlalo a a tswalang matlho. Diphatlha tsa ditsebe tsa yone di-lobed. Mmala wa tsone o a farologana ka mophato wa dibopiwa. Mo merafe e e nnang kwa bokone, Ditlhogo tsa tse ditona di mmala wa namune-borokwa, ka bosetlha ba mmala wa lephutshe fa mometsong
Mophato wa Dibopiwa (Subspecies)
Ka bone (4) ba tsone di bonala mo subcontinenteng. M.s. striata, M.s. sparsa, M.s. punctatissima le M.s. wahlbergii.
Phatlhalatso
Kwa Botlhaba jwa Afrika, go elela kwa borwa go fitlha kwa Transkei ya bogologolo, bokone-botlhaba jwa kapa, go tsamaya fa thoko ga noka ya Orange River go fitlhella kwa Richtersveld. Kwa bophirima kgabagare Zambi goo fitlha kwa Angola le kwa Borwa ba Namibia.
Tsalo
Tse di leng kwa Borwa di tsala bana ba le 3-9 mo tharing ka paka ya Selemo. Fa tsalo e ka diragala ngwaga otlhe kwa merafeng ya kwa Bokone. Di gola ka pele thata mme di siamela go bona thobalano ga di bona dikgwedi dile 15-18 tsa bothelo.
Dijo
E Ja ditshenekegi tse di nnye, (dikhukhwane, le di-moths etc), le dophologotswana tse di se nang lerapo la mokwatla (small invertebrates).


text:
Molaetsa wa se se tla diragalelang baporofeti ba maaka ba basadi (17-23)
13 Mme Jehofa o ne a bua le nna gape a re:2 “Morwa motho, bolelela baporofeti ba Iseraele molaetsa wa katlholo,+ mme o reye ba ba itlhamelang dipolelelopele*+ o re, ‘Utlwang lefoko la ga Jehofa.3 Seno ke se Morena Molaodimogolo Jehofa a se buang: “Ruri baporofeti ba ba dimatla ba tla lebana le ditlamorago tse di botlhoko, ba ba porofetang se se mo megopolong ya bone, mme nna ke sa ba bontsha ponatshegelo epe!+4 Wena Iseraele, baporofeti ba gago ba tshwana le bophokoje ba ba mo maropeng.5 Ga lo kitla lo ya kwa dikarolong tse di thubegileng mo dipoteng tsa maje gore lo di agele batho ba Iseraele sesha,+ gore Baiseraele ba tle ba tswelele ba eme mo tlhabanong mo letsatsing la ga Jehofa.”+6 “Ba ba reng, ‘Jehofa o buile jaana,’ mme gone Jehofa a sa ba roma, ba bone diponatshegelo tse di seng boammaaruri e bile ba buile dipolelelopele tsa maaka, mme ba letetse gore lefoko la bone le diragale.+7 A ga se ponatshegelo e e seng boammaaruri e lo e boneng e bile a ga lo a bua polelelopele ya maaka fa lo re, ‘Jehofa o buile jaana,’ mme gone ke sa bua sepe?”’8 “‘Ka jalo, seno ke se Morena Molaodimogolo Jehofa a se buang: “‘E re ka lo buile se se seng boammaaruri e bile diponatshegelo tsa lona e le tsa maaka, ke tlhabana le lona,’ go bua Morena Molaodimogolo Jehofa.”+9 Ke tla otlolola seatla sa me ke bo ke otlhaya baporofeti ba diponatshegelo tsa bone di seng boammaaruri le ba ba buang dipolelelopele tsa maaka.+ Ga ba kitla ba nna bangwe ba batho ba ke atamalaneng thata le bone; e bile ga ba kitla ba kwalwa mo lenaaneng la maina a batho ba Iseraele; e bile ga ba kitla ba boela kwa lefatsheng la Iseraele; mme lo tla tshwanelwa ke go itse gore ke nna Morena Molaodimogolo Jehofa.+10 Ke tla dira seno ka gonne ba timeditse batho ba me, ba re, “Go na le kagiso!” mme go se na kagiso.+ Fa go agiwa lobota lo lo kgaoganyang lo lo sa nonofang, ba lo dila ka kalaka.’*+11 “Bolelela ba ba dilang lobota loo ka kalaka gore lo tla wa. Go tla na pula e kgolo, go tla na sefako,* e bile diphefo tsa matsubutsubu di tla lo diga.+12 Mme fa lobota lo wa ba tla lo botsa ba re, ‘Kalaka ya lona e lo thusitse ka eng?’+13 “Ka jalo, seno ke se Morena Molaodimogolo Jehofa a se buang: ‘Ke tla dira gore diphefo tsa matsubutsubu di tsubutle ke shakgetse, ke tla nesa pula e kgolo ke galefile, e bile ke tla nesa sefako ke gaketse thata.14 Ke tla thuba lobota lo lo neng lwa lo dila ka kalaka ke bo ke lo digela fa fatshe, mme motheo wa lone o tla senoga. Fa motse o wa, le lona lo tla nyelela; mme lo tla tshwanelwa ke go itse gore ke nna Jehofa.’15 “‘Fa ke tshololela tšhakgalo ya me mo loboteng le mo go ba ba neng ba lo dila ka kalaka, ke tla lo raya ke re: “Lobota ga lo tlhole lo le teng, le ba ba neng ba lo dila ga ba tlhole ba le teng.+16 Baporofeti ba Iseraele ga ba tlhole ba le teng, ba ba porofetelang Jerusalema le ba ba mmonelang diponatshegelo tsa kagiso, mme gone go se na kagiso,”’+ go bua Morena Molaodimogolo Jehofa.17 “Mme wena morwa motho, leba kwa go bomorwadia batho ba gaeno ba ba itlhamelang dipolelelopele, mme o ba bolelele molaetsa wa katlholo.18 Ba reye o re, ‘Seno ke se Morena Molaodimogolo Jehofa a se buang: “Ruri go latlhega basadi ba ba neng ba rokaganya mabanta a a rwalwang mo mabogong* le ba ba direlang ditlhogo tse di farologaneng masire a a rwalwang gore ba tsome matshelo* a batho! A lo tsoma matshelo* a batho ba me, mme lona lo leka go boloka matshelo* a lona?19 A lo tla dira gore ke se ka ka nna boitshepo mo bathong ba me ka ntlha ya barele* ya dilekanyo tsa seatla le dithathana tsa senkgwe,+ lo bolaya ba ba sa tshwanelang go swa mme lo boloka ba ba sa tshwanelang go tshela, lo dira jalo ka go aketsa batho ba me, ba ba reetsang maaka a lona?”’+20 “Ka jalo, seno ke se Morena Molaodimogolo Jehofa a se buang: ‘Jaanong basadi ke lona, ga ke rate mabanta a lona a lo a dirisang go tsoma batho jaaka e kete lo tsoma dinonyane, mme ke tla a kgaola mo mabogong a lona ke bo ke golola batho ba lo ba tsomang jaaka e kete lo tsoma dinonyane.21 Ke tla gagola masire a lona ke bo ke golola batho ba me mo seatleng sa lona, mme ga ba kitla ba tlhola ba nna sengwe se lo ka se tshwarang fa lo tsoma; mme lo tla tshwanelwa ke go itse gore ke nna Jehofa.+22 Gonne lo dirile gore mosiami a kgobege marapo ka ntlha ya maaka a lona+ mme nna ke sa mmakela matshwenyego,* e bile lo nonotshitse diatla tsa modirabosula+ gore a se ka a tlogela go dira dilo tse di bosula mme a tswelele a tshela.+23 Ka jalo, basadi ke lona ga lo kitla lo tlhola lo bona diponatshegelo tse di seng boammaaruri e bile ga lo kitla lo tlhola lo dira tiro ya boitseanape;+ mme ke tla golola batho ba me mo seatleng sa lona, mme lo tla tshwanelwa ke go itse gore ke nna Jehofa.’”
Dintlha Tse di Kwa Tlase
^ Kgotsa “ba ba porofetang go tswa mo pelong ya bone.”
^ Go tewa go agiwa lobota lo lo mo teng ga ntlo lo lo seng thata lo bo lo tshasiwa kalaka gore lo lebege lo nonofile.


text:
811Pesalome ya ga Asafe e e kwaletsweng moopedisi, e e opelwang ka moopelo wa ba ba gatang segatelo.
2Ipeleleng Modimo
o e leng thata ya rona,
lo dudueletse Modimo
wa ga Jakobe.
3Tlhabang sefela, lo letse moropa
le katara e e itumedisang le harepa.
4Letsang phala, fa ngwedi o rogwa,
gape fa o le mosweu
ka letsatsi la moletlo wa rona.
5Gonne ke molao
o o beetsweng Iseraele,
ke se se siametseng Modimo
wa ga Jakobe.
6O o beile go nna tshupo
mo go Josefa,
jale fa o bololela lefatshe
la Egepeto.
Ke utlwa puo e ke ne ke sa e itse,
e re:
7“Ke ne ka rola magetla a gagwe
morwalo, diatla tsa gagwe
tsa imololwa seroto.
8O no wa bitsa o le mo tlalelong,
ka go golola;
ka go araba ke fitlhegile
mo marung a a dumang,
ka go leka fa metsing a Meriba.
Sela.
Num. 20:13
9Reetsa, morafe wa me,
ke tla go kaela; wena Iseraele,
e kete o ka bo o nkutlwa.
10A go se ka ga nna modimo ope
wa seeng mo go wena;
le gona o se ka wa obamela
modimo ope wa ba sele.
11Ke nna Morena,
Modimo wa gago,
o o go ntshitseng
kwa lefatsheng la Egepeto;
atlhamisa legano la gago
gore ke le tlatse.
12Mme batho ba me
ba ne ba sa reetse lentswe la me;
Iseraele o ne a sa utlwane le nna.
13Ke fa ke ba naya tsela ka ntlha
ya logwadi lwa dipelo tsa bona;
ba itsamaela ka fa maitaolong
a bona.
14E kete batho ba me
ba ka bo ba nkutlwa!
E kete Iseraele o ka bo a sepela
mo ditseleng tsa me!
15Ke ne ke tla akofa ke kokobetsa
baba ba bona,
ke tsholeletsa
baganetsi ba bona letsogo.
16Ba ba tlhoileng Morena
ba ne ba tla mo tlakisa,
mme sebaka sa bona Baiseraele
e ne e tla nna se se sa khutleng.
17O ne a tla ba jesa mabele
a a nonneng.
Ke ne ke tla go kgorisa dinotshe
tsa semana.”


text:
ETSA TUMELO YA BONE | JOSEFA
“Tsweetswee Reetsang Toro Eno”
JOSEFA o ne a leba kwa botlhaba ka kutlobotlhoko a eletsa e kete a ka thoba mo setlhopheng sa batho ba ba tsayang loeto mmogo. Sekgalanyana ka kwa ga dithota ke Heberone kwa gagabo. Mo maitseboeng ano, rraagwe e bong Jakobe o tla bo a itisitse a sa itse gore morwawe yo a mo ratang thata o diragaletswe ke eng. Mme Josefa o ne a ka se ye kwa go ene gone jaanong; lekawana leno le ne le sa itse gore a le tla tsamaya le bona rraalone gape. Bagwebi ba ne ba mo tsepile matlho fa ba ntse ba pateletsa dikamela tsa bone go tsena mo tselaneng e e senyegileng e e yang kwa borwa. E re ka jaanong ba rekile Josefa, ba ne ba ka se mo letle a ba tswa dinaleng. Ba ne ba tsaya mosimane yono a le botlhokwa fela jaaka morwalo wa bone o o tlhwatlhwakgolo wa boroku le maokwane a a nkgang monate—dilo tse di tlhwatlhwakgolo tse di neng di tla dira poelo kwa Egepeto e e kgakala.
Josefa o tshwanetse a bo a ne a ise a fete dingwaga di le 17. Akanya a tswetse matlho go se kae a lebile kwa loaping fa letsatsi le phirimela ntlheng ya Lewatle le Legolo, a akanya kafa botshelo jwa gagwe bo sulafetseng ka gone ka tshoganyetso. O ne a thatafalelwa ke go dumela gore bomorwarraagwe ba batlile ba mmolaya le gore ba mo rekisitse go nna lekgoba. Josefa a ka tswa a ile a tsholola dikeledi. O ne a sa itse gore isagwe e mo tshwaretse eng.
Go tlile jang gore Josefa a tsene mo mathateng ao? Gape re ka ithuta eng mo tumelong ya lekawana leno le le neng la sotliwa le go tlhokomologiwa ke ba lelapa la gaabo?
GO GOLELA MO MAEMONG A A THATA
Josefa o goletse mo lelapeng le legolo—mme le sa itumela e bile le se seoposengwe. Tsela e Baebele e tlhalosang lelapa la ga Jakobe ka yone e re bontsha ditlamorago tse di botlhoko tsa go nyala lefufa—mokgwa o o tlwaelegileng o Modimo a neng a letla batho ba gagwe go o dira go fitlha Morwawe a tsosolosa molao wa kwa tshimologong wa go nyala motho a le mongwe. (Mathaio 19:4-6) Jakobe o ne a na le bana ba ka nna 14 ba a ba tsholetsweng ke basadi ba banè—basadi ba gagwe ba babedi, Lea le Ragele, le malata a bone, Silepa le Bileha. Go tswa kwa tshimologong, Jakobe o ne a rata Ragele yo montle. O ne a sa rate Lea, mogoloe Ragele, yo a neng a tsieditswe gore a mo nyale. Basadi bano ba ne ba tswelela ba gaisana ka tsela e e botlhoko e bile lefufa leo le ne la fetela mo baneng.—Genesise 29:16-35; 30:1, 8, 19, 20; 37:35.
Ragele e ne e le moopa ka lobaka lo loleele mme fa a tshola Josefa, Jakobe o ne a tshwara morwa yono wa gagwe yo a mo tsholetsweng mo botsofeng ka tsela e e kgethegileng. Ka sekai, fa lelapa le ne le ya go kopana le morwarraagwe Jakobe e bong Esau, yo a neng a batla go mmolaya, Jakobe o ne a dira gore Ragele le Josefa yo mmotlana ba nne kwa morago ga lelapa la gagwe lotlhe mo maemong a a sireletsegileng. Letsatsi leo le le tshosang le ile la ama Josefa fela thata. Akanya gore o ne a ikutlwa jang mo mosong oo, a gakgametse e bile a ipotsa gore goreng rraagwe yo o tsofetseng mme a sa ntse a nonofile a tlhotsa. O tshwanetse a bo a ile a gakgamadiwa ke go itse lebaka la seo: Mo bosigong jo bo fetileng, rraagwe o ne a sokasokana le moengele yo o maatla! Ka ntlha yang? Ka gonne Jakobe o ne a batla gore Jehofa Modimo a mo segofatse. Jakobe o ne a segofadiwa ka gore leina la gagwe le fetolwe go nna Iseraele. Setšhaba sotlhe se ne se tla bidiwa ka leina la gagwe! (Genesise 32:22-31) Fa nako e ntse e tsamaya, Josefa o ne a lemoga gore ditso tsa setšhaba seo di ne di tla tswa mo go bomorwa Iseraele!
Moragonyana, Josefa yo mmotlana o ne a lebana le masetlapelo fa ka tshoganyetso a swelwa ke motho yo a mo ratang. Mmaagwe o ne a tlhokafala fa a belega monnawe e bong Benjamine. Seno se ne sa hutsafatsa rraagwe fela thata. Akanya Jakobe a phimola Josefa dikeledi ka lorato a ntse a mo gomotsa ka tsholofelo e e gomoditseng rraagwemogolo e bong Aborahame. Josefa o tshwanetse a bo a ile a kgothadiwa ke go itse gore ka letsatsi lengwe Jehofa o tla tsosa mmaagwe! Gongwe lorato lo Josefa a neng a rata “Modimo . . . wa batshedi” le yo o pelotshweu ka lone, lo ne lwa gola. (Luke 20:38; Bahebera 11:17-19) Morago ga loso lwa mosadi wa gagwe, Jakobe o ne a nna a rata basimane bano ba babedi ba a ba tsholetsweng ke Ragele.—Genesise 35:18-20; 37:3; 44:27-29.
Bana ba bantsi ba ka senngwa ke go tshwarwa ka tsela eo e e kgethegileng; mme Josefa o ne a ithuta mo dinonofong tse dintsi tse di molemo tsa batsadi ba gagwe a bo a nna le tumelo e e nonofileng le bokgoni jwa go lemoga se se siameng le se se sa siamang. Fa a na le dingwaga di le 17, o ne a lemoga dilo tse diphoso tse bomogoloe ba neng ba di dira fa a ntse a disa le bangwe ba bone. A o ne a raelesega go nna a didimetse fela gore ba mo amogele? Le fa maemo e ka tswa e ne e le afe, o ne a dira se se siameng. O ne a begela rraagwe kgang eno. (Genesise 37:2) Gongwe bopelokgale jwa ga Josefa bo ne jwa tlhomamisetsa Jakobe gore morwawe yo o rategang o na le maikarabelo. Ruri seno ke sekao se se molemo se basha ba Bakeresete ba ka akanyang ka sone! Fa o raelesega go bipa boleo jo bo masisi jwa motho mongwe—gongwe mogoloo, monnao kgotsa tsala—go ka nna botlhale gore o etse Josefa mme o tlhomamise gore ba ba tshwanelegang go thusa modiraphoso, ba bolelelwa kgang eno.—Lefitiko 5:1.
Gape re ka ithuta sengwe mo botshelong jwa lelapa la gaabo Josefa. Le fa Bakeresete ba boammaaruri gompieno ba sa nyale lefufa, bontsi jwa malapa a bone ke a motsadi wa bobedi le a bana ba lenyalo la bobedi. Rotlhe re ka ithuta mo lelapeng la ga Jakobe gore go se rate bana ka go lekana le go nna le tlhaolele go kgaoganya lelapa. Batsadi ba ba botlhale ba malapa a motsadi wa bobedi, ba dira sotlhe se ba ka se kgonang go tlhomamisetsa bana ba bone le bana ba lenyalo la bobedi gore mongwe le mongwe wa bone o a ratwa le gore o na le bokgoni jo bo sa tshwaneng le jwa ba bangwe le gore le ene a ka dira gore go nne le boitumelo mo lelapeng.—Baroma 2:11.
LEFUFA LE A SIMOLOGA
Jakobe a ka tswa a ile a tlotlomatsa Josefa ka gonne a nnile le bopelokgale jwa go emela se se siameng. O ne a direla morwawe seaparo se se kgethegileng. (Genesise 37:3) Go lebega se ne se bidiwa seaparo sa methalo kgotsa seaparo se se nang le mebala e mentsi mme ga go na bosupi jo bo kalo jwa seo. E ka tswa e ne e le seaparo se seleele sa maemo a a kwa godimo, gongwe se bipa mabogo le maoto. Seaparo seno se ka tswa se ne se aparwa ke motlotlegi kgotsa kgosana.
Go bonala Jakobe a ne a na le maitlhomo a a molemo, mme Josefa a ka tswa a ne a amilwe ke tsela e rraagwe a neng a mmontsha ka yone gore o a mo rata e bile o mo tseela kwa godimo. Mme gone, seaparo seo se ne se tla mmakela mathata a a seng kana ka sepe. Gakologelwa gore mosimane yono e ne e le modisa. Seo se raya gore o ne a dira tiro e e boima. Akanya mosha yono a apere seaparo seno se se tlotlegang a tsamaya mo bojannyeng jo boleele, a palama maje kgotsa a leka go falotsa kwana e e tshwerweng ke setlhatshana sa mitlwa. Se se maswe le go feta, tsela e e kgethegileng e Jakobe a neng a bontsha ka yone gore o amogela Josefa, e ne e tla ama kamano ya ga Josefa le bomorwarraagwe jang?
Baebele e araba jaana: “E rile bomorwarraagwe ba bona gore rraabone o ne a mo rata go feta bomorwarraagwe botlhe, ba simolola go mo tlhoa, mme ba ne ba sa kgone go bua le ene ka kagiso.” * (Genesise 37:4) Go ne go ka tswa go utlwala go bo bomorwarraagwe Josefa ba ne ba mo fufegela, mme ba ne ba sa tshwanela go nna le maikutlo ao a letlhoo. (Diane 14:30; 27:4) A o kile wa fufegela mongwe fa a newa tlhokomelo kgotsa maemo a o neng o a batla? Gakologelwa bomorwarraagwe Josefa. Lefufa la bone le ne la ba tlhotlheletsa go dira dilo tse ba neng ba tla di ikwatlhaela thata. Sekao sa bone se gakolola Bakeresete gore go molemo go ‘ipela le ba ba ipelang.’—Baroma 12:15.
Ga go pelaelo gore Josefa o ne a kgona go lemoga letlhoo la bomorwarraagwe. A o ne a fitlha seaparo sa gagwe se sentle fa bomorwarraagwe ba atamela? A ka tswa a ile a raelesega go dira jalo. Le fa go ntse jalo, gakologelwa gore Jakobe o ne a batla gore seaparo seo e nne sesupo sa gore o a mo rata e bile o a mo amogela. Josefa o ne a batla gore rraagwe a tswelele a mo tshepa, ka jalo o ne a ikanyega mme a apara seaparo seo. Re ka ithuta sengwe mo sekaong sa gagwe. Le fa gone Rraarona yo o kwa legodimong a sa tlhaole ope, ka dinako dingwe o bontsha gore o rata batlhanka ba gagwe ba ba ikanyegang e bile o dira gore ba tlhomologe. Mo godimo ga moo, o batla gore ba farologane le lefatshe leno le le senyegileng e bile le se na boitsholo jo bo siameng. Fela jaaka seaparo se se kgethegileng sa ga Josefa, boitsholo jwa Bakeresete ba boammaaruri bo dira gore ba farologane le batho ba ba ba dikologileng. Boitsholo joo bo dira gore batho ba ba fufegele ba bo ba ba tlhoe. (1 Petere 4:4) A Mokeresete o tshwanetse go tshaba go itsiwe e le motlhanka wa Modimo? Nnyaa—Josefa le ene ga a ka a tshaba go apara seaparo sa gagwe.—Luke 11:33.
DITORO TSA GA JOSEFA
Go ise go ye kae, Josefa o ne a lora ditoro tse pedi tse di sa tlwaelegang. Mo torong ya ntlha, o ne a bona ene le bomorwarraagwe ba bofa dingata tsa korong. Le fa go ntse jalo, dingata tsa bomorwarraagwe di ne tsa dikologa ngata ya gagwe di bo di e ikobela fa yone e ntse e eme. Mo torong ya bobedi, letsatsi, ngwedi le dinaledi di le 11 di ne tsa ikobela Josefa. (Genesise 37:6, 7, 9) Josefa o ne a tla dirang ka ditoro tseno tse di sa tlwaelegang e bile di sa lebalege?
Ditoro tseno di ne di tswa kwa go Jehofa Modimo. E ne e le tsa boporofeti e bile Modimo o ne a batla gore Josefa a tlhalose molaetsa wa tsone. Ka tsela nngwe, Josefa o ne a tla tloga a dira se baporofeti botlhe ba neng ba tla se dira fa ba bolelela batho ba Modimo ba ba seng kutlo melaetsa le dikatlholo tsa gagwe.
Ka botlhale Josefa o ne a raya bomorwarraagwe a re: “Tsweetswee, reetsang toro eno.” Bomorwarraagwe ba ne ba tlhaloganya toro mme ga ba a ka ba e rata. Ba ne ba araba jaana: “A ruri o tlile go nna kgosi ya rona? kgotsa, A ruri o tlile go re laola?” Pego e tswelela ka go re: “Ka jalo ba bona lebaka le lesha la go mo tlhoa ka ntlha ya ditoro tsa gagwe le ka ntlha ya mafoko a gagwe.” Fa Josefa a bolelela rraagwe le bomorwarraagwe toro ya bobedi, ba ne ba dira se se tshwanang. Re bala jaana: “Rraagwe a . . . mo kgalema a mo raya a re: ‘Toro eno e o e lorileng e kayang? A ruri nna le mmago le bomorwarrago re tlile go tla re bo re go ikobela fa fatshe?’” Le fa go ntse jalo, Jakobe o ne a nna a akanya ka kgang eno. A Jehofa a ka tswa a ne a bua le mosimane yono?—Genesise 37:6, 8, 10, 11.
Josefa e ne e se ene fela motlhanka wa ga Jehofa yo o neng a laelwa gore a bolele melaetsa ya boporofeti e e sa rategeng e e neng e dira gore a bogisiwe. Jesu o ne a tlhomologile thata mo go bone e bile o ne a raya barutwa ba gagwe a re: “Fa ba mpogisitse, ba tla lo bogisa le lona.” (Johane 15:20) Bakeresete ba dingwaga tsotlhe ba ka ithuta go le gontsi ka tumelo le bopelokgale jwa ga Josefa yo mmotlana.
LETLHOO LE A GOLA
Go ise go ye kae, Jakobe o ne a laela Josefa yo o mmotlana gore a tseye loeto. Bomorwa Jakobe ba bagolwane ba ne ba disa matsomane kwa bokone gaufi le Shekema, kwa ba neng ba sa tswa go itirela baba gone. Jakobe o ne a tshwenyegile ka bomorwawe, ka jalo a romela Josefa gore a ye go ba tlhola. O akanya gore Josefa o ne a ikutlwa jang? O ne a itse gore bomorwarraagwe ba ne ba mo tlhoile thata! Ba ne ba tla ikutlwa jang fa a tla mo go bone e le mmueledi wa rraabone? Le fa go ntse jalo, Josefa o ne a nna kutlo mme a tsamaya.—Genesise 34:25-30; 37:12-14.
E ne e le loeto lo loleele—gongwe lo ka go tsaya malatsi a le manè kgotsa a le matlhano fa o tsamaya ka maoto. Shekema e ne e le dikilometara di ka nna 80 go ya kwa bokone jwa Heberone. Mme fa Josefa a le kwa Shekema, o ne a lemoga gore bomorwarraagwe ba ne ba ile kwa Dothane e e dikilometara di le 22 go ya kwa bokone. Kgabagare fa Josefa a atamela Dothane, bomorwarraagwe ba ne ba mmona a le kgakajana. Ka yone nako eo letlhoo la bone le ne la gola. Pego ya re: “Ba raana ba re: ‘Bonang! O a tla molori yole. Mme jaanong tlang re mmolayeng mme re mo latlheleng mo teng ga nngwe ya dipetse tsa metsi; mme re tla re o komeditswe ke sebatana se se bogale sa naga. Mme a re boneng gore go tla diragalang ka ditoro tsa gagwe.’” Le fa go ntse jalo, Rubene o ne a raya bomorwarraagwe a re ba latlhele Josefa mo petseng a tshela, a solofetse gore o ne a tla boa moragonyana mme a mo falotse.—Genesise 37:19-22.
Josefa o ne a ba atamela a sa belaele sepe, a solofetse gore ba tla bua ka kagiso. Go na le moo, bomorwarraagwe ba ne ba mo tlhasela! Ba ne ba dirisa dikgoka go mo apola seaparo sa gagwe se se kgethegileng, ba mo gogagogela kwa petseng e e se nang metsi ba bo ba mo latlhela mo go yone. Josefa a wa ka mpa ya sebete! Fa a itharabologelwa, o ne a leka go tswa mme a palelwa. Fa a ntse a lebile lesedinyana le le tswang kwa loaping o utlwa mantswe a bomorwarraagwe kgakajana. O ne a goela kwa go bone a kopa thuso mme ba mo itlhokomolosa fela. Ba ne ba ja gaufi le petse ba sa kgathale. Fa Rubene a sena go tsamaya ba ne ba akanya gape ka go bolaya mosimane, mme Juda a akantsha gore ba mo rekisetse bagwebi ba ba neng ba feta moo. Dothane e ne e le gaufi le tsela e e yang Egepeto e e dirisiwang ke bagwebi mme setlhopha sa batho ba ba tsayang loeto mmogo sa Baishemaele le Bamidiana se ne se sa tswa go goroga. Ba ne ba mo rekisa pele Rubene a boa. Ba rekisitse morwarraabone go nna lekgoba ka dishekele di le 20. *—Genesise 37:23-28; 42:21.
Jaanong a re boele kwa tshimologong. Fa Josefa a lebile kwa borwa mo tseleng e e yang Egepeto, go ne go lebega a latlhegetswe ke sengwe le sengwe. O ne a kgaogantswe le lelapa la gaabo! Ka dingwagangwaga o ne a ka se utlwalele sepe ka lone—gore Rubene o ne a tlalelwa jang fa a fitlhela Josefa a seyo; gore Jakobe o ne a hutsafala jang fa a sena go akediwa gore Josefa yo a mo ratang o tlhokafetse; gore rraagwemogolo e bong Isake yo a neng a sa ntse a tshela o tsoga jang; e bile o ne a ka se utlwalele sepe ka morwarragwe yo mmotlana e bong Benjamine, yo a neng a tla mo tlhologelelwa. A mme Josefa o ne a latlhegetswe ke sengwe le sengwe?—Genesise 37:29-35.
Josefa o ne a sa ntse a na le sengwe se bomorwarraagwe ba neng ba ka se mo tseele sone: tumelo. O ne a itse dilo di le dintsi ka Modimo wa gagwe e bong Jehofa mme go ne go se sepe se se neng se ka mo tseela kitso eo—go kgaoganngwa le lelapa la gaabo, go tshwarwa makgwakgwa fa ba le mo tseleng e e yang Egepeto, le go tlontlololwa ka go rekisiwa go nna lekgoba la Moegepeto yo o humileng e bong Potifaro. (Genesise 37:36) Mathata ao a ne a nonotsha tumelo ya ga Josefa a bo a dira gore a ikemisetse le go feta go atamalana le Modimo wa gagwe. Mo ditlhogong tse di tla tlang, re tla bona gore tumelo eo e ne ya thusa Josefa jang gore a dirisiwe ke Modimo wa gagwe, Jehofa, le gore a thuse lelapa la gaabo le le neng le le mo mathateng. Ruri go molemo gore re etse tumelo ya ga Josefa!
^ ser. 15 Babatlisisi bangwe ba re bomorwarraagwe Josefa ba ka tswa ba ne ba akanya gore mpho e Josefa a e filweng ke rraabone e ne le sesupo sa gore o batla go mo naya tshwanelo ya botsalwapele. Ba ne ba itse gore Josefa e ne e le morwa wa mosadi yo Jakobe a neng a mo rata thata—yo a neng a batla go mo nyala kwa tshimologong. Mo godimo ga moo, leitibolo la ga Jakobe e bong Rubene o ne a lala le mogadingwana wa ga rraagwe, ka go dira jalo a tlontlolola rraagwe mme a latlha tshwanelo ya gagwe ya go nna motsalwapele.—Genesise 35:22; 49:3, 4.
^ ser. 25 Tota le mo kgannyeng eno e e sa reng sepe, pego ya Baebele e nepile. Ditlankana tsa mo motlheng oo di bontsha gore makgoba a ne a rekisiwa ka dishekele di le 20 kwa Egepeto.


text:
SETLHOGO SA KA FA NTLE | ITUMELELE TIRO YA GAGO
Tiro ya Diatla
—A e Feletswe ke Nako?
Alex o hemela kwa godimo fa a tsholetsa lebokose le lengwe a le tsenya mo terakeng ya khampani e e fudusang batho e a berekang kwa go yone. O ipotsa jaana: ‘Goreng ke ntse ke dira tiro eno e e sa nkiseng gope? A ke tla dika ke atlegile? Botshelo jwa me bo ne bo ka nna botoka fa ke ne ke sa patelesege go bereka!’
Fela jaaka Alex, batho ba bantsi gompieno ga ba rate tiro ya diatla. Makheneke wa dikoloi yo o bidiwang Aaron, a re: “Batho ba bantsi ba tsaya gore ditiro tse go tweng ke tsa maemo a a kwa tlase ga di a ba tshwanela. Ba na le boikutlo jwa gore: ‘Fela fa nka bona tiro e nngwe e e botoka, ke tlile go tlogela eno.’”
Goreng batho ba bantsi ba tsaya gore tiro ya diatla ga e a ba tshwanela? Gongwe ba tlhotlhelediwa ke metswedi ya tshedimosetso e e bontshang gore botshelo jo go tweng bo monate ke jwa manobonobo jwa go tlhaba kgobe ka mmutlwa. Matthew yo o baakanyang dilo a re: “Batho ba akanya gore go tla nna thata gore o atlege fa o dira tiro ya diatla.” Motlhokomedi wa lefelo e bong Shane le ene o lemogile seo. A re: “Batho ga ba tlhole ba direla tuelo ya letsatsi.”
Ka fa letlhakoreng le lengwe, batho ba bantsi ba ba atlegileng ba itumelela tiro ya diatla. Daniel wa dingwaga di le 25 yo o dirang tiro ya go aga, a re: “Ke akanya gore tiro ya diatla e itumedisa tota, segolobogolo fa e dirwa ka boikaelelo jo bo siameng.” Andre wa dingwaga di le 23, o dumalana le seo. A re: “Ke tsaya gore o tshwanetse go itumelela tiro o bo o e rate. Go goga dinao go ka se dire gore o itumele—go tla go lapisa!”
Daniel le Andre ba thusitswe ke eng go leba tiro ka tsela e e siameng? Ka bokhutshwane fela, re ka re ba thusitswe ke go dirisa melaometheo ya Baebele. Baebele ga e kgale tiro ya diatla, go na le moo e rotloetsa tiro ya bonatla le go itshoka. Le fa go ntse jalo, ga e re kgothaletse fela go bereka mme e re bontsha le kafa re ka itumelelang tiro ya rona ka gone.
Ke melaometheo efe ya Baebele e e ka go thusang go kgotsofalela tiro ya gago? Re go kgothaletsa go sekaseka mengwe ya yone e e tlhalosiwang mo setlhogong se se latelang.


text:
A o ka rata go bala setlhogo seno ka %%?
Kaedi eno ya go ithuta e theilwe mo kgaolo 16 ya buka ya Totatota Baebele E Ruta Eng?
A Bakeresete ba tshwanetse go pateletsa batho ba bangwe go dumela se ba se dumelang? O ka dirisa botlhale jang go tlhalosa se o se dumelang??
A Modimo o lebeletse gore batho ba rarabolole mathata a lefatshe?
Go na le sengwe mo baebeleng se se tlhomamisetsang batho gore ke buka e e tswang kwa Modimong.
O tlhoka go tsaya matsapa go tshela ka melaometheo ya Modimo. A go botlhokwa?
DINTLHA TSA GO ITHUTA BAEBELE
Setswana
Ema o Nitame mo Kobamelong ya Boammaaruri (Karolo 2)
https://assetsnffrgf-a.akamaihd.net/assets/m/502017128/univ/art/502017128_univ_sqr_xl.jpg


text:
Le Jaana Le Jaana Lyrics & Song – Happy Hardy And Heer | Himesh Reshammiya
Movie : Happy Hardy And Heer
Singers : Himesh Reshammiya, Asees Kaur, Harshdeep Kaur, Navraj Hans
Music : Himesh Reshammiya
Lyricists : Kumaar
Genre : Marriage
Music Label : Tips Music
Views : 284
Le Jaana Le Jaana Lyrics
Shagana wali raat hai Te dhol gali vich wajda ve Taare paande boliyan Te chand zameen te nachda ve Sonh Rab di le gaya dil tera sharmaanaa.. Le jaana, le jaana, bhai le jaana, le jaana Le jaana, le jaana, tainu le jaana Le jaana, le jaana, tainu le jaana O le jaana, le jaana, tainu le jaana Le jaana, le jaana, tainu le jaanaa.. Le jaana, le jaana, tainu le jaana, le jaana Doli ch bitha ke tainu le jaana Jag se chura ke tainu le jaana Doli ch bitha ke tainu le jaana Ghar tere aake tainu le jaanaa.. Doli ch bitha ke tainu le jaana Jag se chura ke tainu le jaana Doli ch bitha ke tainu le jaana Ghar tere aake tainu le jaanaa Shagana wali raat hai Te dhol gali vich wajda ve Taare paande boliyan Te chand zameen te nachda ve Sonh Rab di le gaya dil tera sharmaanaa.. Mere hathan de vich aayian Teri gori naram kalaiyan Mainu saare dein badhaiyan o soniyee.. Main choodiyan mangwaiyan Tere ranga vich rangwaiyan Bas tere liye banwaiyan o soniye Choodiyaan pawa ke tainu le jaana Apna bana ke tainu le jaana Doli ch bitha ke tainu le jaana Ghar tere aake tainu le jaana O le jaana, le jaana, tainu le jaana, le jaana Doli ch bitha ke tainu le jaana Jag se chura ke tainu le jaana Doli ch bitha ke tainu le jaana Ghar tere aake tainu le jaanaa.. Dil wali baatein sun Tujhko sunaani hai Tere sang yaara maine Jindarhi bitaani hai Rab ne bana di yaara Teri meri jodi ve Leke tujhe jaana sach Aaunga main ghodi pe Tainu jachdi laal parandi Teri back te jadd balkhandi Pher hosh na mainu aandi o heeriyee... Roop tere di chandi Haaye cham-cham kardi jandi Ehna akhiyaan nu behkhandi heeriyee.. Akhiyaan lada ke tainu le jaana Roti te mila ke tainu le jaana Doli ch bitha ke tainu le jaana Ghar tere aake tainu le jaana O le jaana, le jaana, bhai le jaana, le jaanaa Le jaana, le jaana, tainu le jaana Le jaana, le jaana, tainu le jaana O le jaana, le jaana, tainu le jaana Le jaana, le jaana, tainu le jaanaa O le jaana, le jaana, tainu le jaana, le jaanaa Doli ch bitha ke tainu le jaana Jag se chura ke tainu le jaana Doli ch bitha ke tainu le jaana Ghar tere aake tainu le jaanaa.. Doli ch bitha ke tainu le jaana Jag se chura ke tainu le jaana Doli ch bitha ke tainu le jaana Ghar tere aake tainu le jaanaa.. Mitra meri kismat ve Tainu jo main paaya ae Tere sadke khushiyan da Fal jindarhi vich aaya ae Shagana wali raat hai Te dhol gali vich wajjda ve Taare paande boliyan Te chand zameen te nachda ve Sonh Rab di le gaya dil tera sharmaana Sonh Rab di le gaya dil tera sharmaanaa..
More Lyrics from Happy Hardy And Heer Movie
- O Heeriye Meri Sun Zara - Arijit Singh, Shreya Ghoshal
- Ishqbaaziyaan - Alam Gir Khan, Asees Kaur, Harshdeep Kaur, Jubin Nautiyal
- Heer Tu Meri - Anusha Mani, Himesh Reshammiya
- Looteri - Aaryan Tiwari
- Cutie Pie - Himesh Reshammiya
- Teri Meri Kahani - Ranu Mondal, Himesh Reshammiya
- Ashiqui Mein Teri 2.0 - Himesh Reshammiya, Ranu Mondal
- Kaleje Vich Duggi Wajjdi - Himesh Reshammiya, Navraj Hans, Raja Sagoo


text:
A Baebele e ka Nthusa fa ke Tshwenyegile mo Maikutlong?
Karabo ya Baebele
Ee, ka gonne thuso e e di gaisang tsotlhe e tswa kwa “Modimong yo o gomotsang, yo o kgothatsang yo o lapolosang le yo o itumedisang ba ba tshwenyegileng.”—2 Bakorintha 7:6, The Amplified Bible.
Thuso e Modimo a e nayang ba ba tshwenyegileng mo maikutlong
Maatla. Modimo o go ‘lapolosa le go go itumedisa,’ e seng ka go tlosa mathata otlhe a gago mme ka go araba dithapelo tsa gago fa o rapela o kopa nonofo ya gore o lebane le one. (Bafilipi 4:13) O ka tlhomamisega gore o iketleeleditse go go reetsa ka gonne Baebele ya re: “Jehofa o gaufi le ba ba pelo e phatlogileng; mme o boloka ba ba moya o pitlaganeng.” (Pesalema 34:18) Tota e bile, Modimo a ka utlwa selelo sa gago o kopa thuso le fa o sa kgone go tlhalosa kafa o ikutlwang ka gone.—Baroma 8:26, 27.
Dikao tse di molemo. Mokwadi mongwe wa Baebele o ne a rapela Modimo a re: “Fa ke le mo botennyeng jwa tlalelo ke goela kwa go wena.” Fa mopesalema yono a tshwenyegile mo maikutlong o ne a gomodiwa ke go gakologelwa gore Modimo o batla go re itshwarela maleo. Mme o ne a raya Modimo a re: “Fa o ka bo o ne o boloka pego ya maleo a rona, ke mang yo o neng a ka se ka a atlholwa? Mme o a re itshwarela, gore re go boife.”—Pesalema 130:1, 3, 4, Good News Translation.
Tsholofelo. Le fa Modimo a re gomotsa gone jaanong, gape o re solofeditse gore o tla tlosa mathata otlhe a a dirang gore re tshwenyege mo maikutlong. Fa a diragatsa tsholofetso eo, “dilo tsa pele [go akaretsa le go tshwenyega mo maikutlong] ga di kitla di gakologelwa, le fa e le go tsoga mo pelong.”—Isaia 65:17.
Ntlha ya botlhokwa: Le fa Basupi ba ga Jehofa ba dumela gore Modimo o a ba thusa, le bone ba batla kalafi ya malwetse a a jaaka go tshwenyega thata mo maikutlong [clinical depression]. (Mareko 2:17) Le fa go ntse jalo, ga re buelele mofuta ope fela wa kalafi, re dumela gore mongwe le mongwe o tshwanetse go itirela tshwetso mo dikgannyeng tseno.


text:
Busi ke segwagwana se se tala se se neng se dula le balelapa la gagwe mo thoko ga noka e e motsopodia kwa dithabeng tsa Drakensberg. Busi e ne e le segwagwa se se itumetseng, mme go ne go le sengwe se le sengwe fela se se neng se mo utlwisa botlhoko. O ne a lebega a farologane le bomorwarragwe, bokgaitsadie, le digwagwa tse dingwe tsotlhe. Sefatlhego sa gagwe se ne se tshwana le tsa bone. Mmele wa gagwe o ne o tshwana le wa bone. Mme fela leoto le le lengwe la ga Busi la kwa morago le ne le le teleletelele e bile le le le kimakima. Ka dinako dingwe digwagwa tse dinnye di ne di mo rumola ka leoto le la gagwe le le sa tlwaelegang, mme se se ne se mo utlwisa botlhoko thata.
“Fa fela ke ne ke tshwana le mongwe le mongwe!” o ne ka gale a bua jalo a hemela kwa godimo. “Fa fela nka be ke se maswe jaana!”
“Ke matlakala a eng!” Rremogolo Segwagwa a rialo.
“Rremogolo o nepile!” Mama Segwagwa a rialo. “Go tla jang gore segwagwana se se kgethegileng jaaka wena jaana se bue matlakala a makana?”
Mme fela Busi o ne a sa ba dumele. Fa digwagwa tse dingwe di ne di dutse mo dintshing tsa noka ka nako ya selemo mo bosigong, Busi o ne a dula kwa morago ga tsone tsotlhe gore go se nne le ope wa bone yo o ka bonang leoto la gagwe le le teleletelele la kwa morago. Fa ba ne ba tshwara dintsi tsa dijo tsa motshegare, o ne a fitlha leoto leo, gore a kgone go tshwana le ba bangwe.
Kgakajana le noka, mo legageng le le lefifi kwa godimo ga thaba go ne go dula ntsu e e setlhogo. “O nne kgakala le ntsu ele!” Mama Segwagwa o ne a kgalema ka gale.
Ka letsatsi lengwe, fa Busi a ne a hutsafetse, o ne a itsamaela a ya go thuma a le esi. “Ke maswe thata gore nka tshameka le ba bangwe,” o ne a akanya jalo. “Bogolo nka tlhola ke le esi.”
Segwagwana sa thuma nako e telele, jaanong a gagabela kwa ntle ga metsi go ikhutsa mo bojannyeng jwa dintshi tsa noka. Fa a rapaletse jalo mo letsatsing, a lebelela kwa godimo, mme a bona legaga la ntsu.
“Ke fa nka tloga fa!” a nagana a le esi. O ne a re o a tlolela mo metsing fa a utlwa mantswe a a iketlileng go tswa kwa legageng.
“Motlotlegi,” Busi a utlwa lentswe la ngwana le re, “Ke feetse legaga mme e bile ke go baakanyeditse dijo tsa motshegare. A nka ya kwa nokeng fa o ntse o ja, gore ke kgone go tlhatswa mosese wa me? Ke one fela o ke nang le o ne jaanong, mme o leswe thata.”
“A o gopola gore ke sematla, ngwanyana?” ga goa lentswe le le kwa godimo, le le tenegileng. “Fa ke go tlogela o ya gaufi le noka, o tlile go tshaba!”
“Nnyaa, Motlotlegi,” segwagwa sa utlwa ngwana a rialo. “Nka se tshabe. O tla itse gore ke sa ntse ke le teng gonne o tla utlwa ke itaya mosese wa me o o metsi mo matlapeng go fitlha o nna phepa.”
“Gone go siame,” ntsu e e setlhogo ya rialo, “mme o itlhaganele ka gonne go na le tiro e ntsi e o tshwanetseng go e dira!”
Busi o ne a lebelela fa mosetsanyana yo o apereng mosese o o leswe thata a tsamaela kwa nokeng. O ne a dula mo thoko ga Busi, mme a simolola go lela.
“O se ka wa lela, mosetsanyana,” ga bua segwagwa ka bonolo, mme ngwana a lela thata.
“Oh, Segwagwa,” a lela botlhoko, “Nka se tsamaye ke kgonne go ya gae gape! Ntsu e e setlhogo e le e nkutswile kwa motseng wa gaetsho mo bekeng e e fetileng, jaanong ke lekgoba la gagwe!”
Fela ka nako eo, ba ne ba utlwa lentswe la ntsu le le bogale thata le goa go tswa kwa legageng la yona, “Mosetsana, a o sa le teng? Fa ke sa utlwe modumo wa go itaaganngwa gone jaanong, o tlile go tsena mo mathateng a MAGOLO!”
“Tsala ya me,” Busi a bua ka potlako, “ga o na nako! Mphe mosese wa gago, mme o taboge ka lebelo thata ka moo o ka kgonang ka teng. Ke tla betsa mosese mo matlapeng a, mme ntsu o tla utlwa modumo. Ka nako e a lemogang gore o tshabile, o tla be o le kwa gae le mme wa gago!”
“Segwagwa, o na le pelo e ntle,” mosetsana a rialo. “Mme fela setshedi se sennye jaaka wena se tla kgona jang go betsa mosese thata go dira modumo o o kwa godimo?”
“Ee,” Busi a rialo, “ga o ise o bone leoto la me le le kgethegileng, le le tiileng!”
Ka ditlhong, segwagwa se ne sa bontsha mosetsanyana leoto la gagwe la kwa morago le le kima, le a neng a le fitlhile mo tlase jaaka tlwaelo. Jaanong ngwana a itse fa a na le tšhono. O ne a goga mosese wa gagwe mme a o inela mo metsing. Fa o le metsi, a o betsaka mo matlapeng ka makgetlo a mantsinyana. Jaanong a isa mosese ka potlako kwa go Busi. O ne a atla segwagwa mo phatleng, a sebaseba, “Ke a leboga,” mme a tshaba.
GWA! GWA! GWA! ga ya mosese o o metsi, fa Busi a o betsa mo letlapeng ka nako e e telele. Leoto la gagwe le le teleletelele le ne le le maatla thata e bile go le bonolo gore a kgone go dira modumo o mogolo. E ne e le fela fa ntsu e bitsa mosetsana gape gore a itlhaganele, moo Busi o neng a latlhela mosese mo fatshe, a itatlhela mo nokeng mme a thuma ka bonako.
“Morago ga nako e telele!” ga bua mmagwe Busi fa a goroga kwa gae. “O ntse o le kae?”
Fa a atlarela Busi, o ne a bona mokgabiso o montle o o phatsimang mo phatleng ya ga Busi, gona mo mosetsana a mo atlileng teng.
“O montle jang!” ga rialo Mama Segwagwa, mme bomorrwarragwe le bokgaitsadie ba dumelana. Fa Busi a bona moriti wa gagwe mo metsing, o ne a nyenya ka monyenyo o mogolo o o bophara wa segwagwa. O ne a itumeletse gore o lebega a le montle. Mme go feta seo, o ne a itumeletse gore leoto la gagwe le le teleletelele e ne e se selo se se maswe kwa bofelong.


text:
Longfins
Leina la Mophato
Longfins
Leina la Matshamekwane
Roundheads, Spiny basslets
Leina la Maranyane
Plesiopidae
Semeto
E ka nna 20 cm, fa bontsi bo ka nna 15 cm.
Ponalo
Tlhapi e e boleele ka mmele. Matlho le molomo wa yone a magolo. Mogatla wa mokwatla le wa kwa maragong e meleele mme gantsi e meleele go feta mogatla wa kwa morago. Mebala e a farologana kaga e ka nna borokwa kgotsa botala ba legodimo, mme ka dinako tse dingwe e ka nna le itsubaba tse ditshetlhana kgotsa methalo.
Dikitsiso
Lelapa la Plesiopidae le na le mephato e le 11 ka dibopiwa dile 38. E iphitlha mo magageng kgotsa ka fa tlase ga mafika motshegare. Tse dingwe di na le seka-leitlho mo mogatleng wa kwa morago gore dijabetse ditlhabelo tsa tsone. E batlile e tshwana le enngwe ya di’eels fa e iphitlhile ka tlhogo mophatleng. Gantsi e bonwa e le esi mo mafikeng. Di tsala ka go tshela mae mo metsing pele a nonofatswa ke e tona (Pelagic spawners).
Dijo
E fepa ka ditlhapi le di’crustaceans tse dinnye.
Anamiso
E bonala mo mawatleng a mafelo a mogote le dipula mo lefatshe.
Dibopiwa tsa Mophato wa Yone
Comet - Calloplesiops altivelis
Bluegill longfin - Plesiops corallicola
Whitespotted longfin - Plesiops nigricanas


text:
GO THUSA BA BA SWETSWENG
Se o Ka se Dirang fa o Tlhokafaletswe
Go na le dilo tse dintsi tse go tweng motho o tlhoka go di dira fa a tlhokafaletswe, dingwe tsa tsone di thusa go feta tse dingwe. Gongwe seo se dirwa ke gore batho ga ba hutsafale ka tsela e e tshwanang. Se se thusang motho yo mongwe se ka nna sa se ka sa thusa yo mongwe.
Mme go na le dikakantsho dingwe tse di ileng tsa kgona go thusa batho ba le bantsi. Gantsi di buiwa ke baitse e bile di dumalana le kgakololo e e mo bukeng ya bogologolo e leng Baebele.
1: LETLA BA LOSIKA LE DITSALA GORE BA GO THUSE
Baitse ba re go dira jalo go thusa thata gore motho yo o tlhokafaletsweng a kgone go itshoka. Mme ka dinako tse dingwe motho yoo a ka tswa a batla go nna a le nosi. Gongwe a ka nna a fela pelo fa batho ba bangwe ba leka go mo thusa. Go tlwaelegile go ikutlwa jalo.
O se ka wa tsaya gore o tlhoka go nna o le mo gare ga batho ka dinako tsotlhe mme gone o se ka wa ba thibela fa ba leka go go thusa. Nnete ke gore o tlile go ba tlhoka mo nakong e e tlang. Bua le bone sentle fa o ba bolelela dilo tse o di tlhokang le tse o sa di tlhokeng.
Leka go bona gore ke nako efe e o tlhokang go nna o le nosi ka yone le e o tlhokang go nna le batho ka yone.
BAEBELE YA RE: “Ba babedi ba botoka go na le a le mongwe . . . Gonne fa . . . mongwe wa bone a ka wa, yo mongwe o ka kgona go tsosa molekane wa gagwe.”—Moreri 4:9, 10.
2 Ja Sentle O Bo O Ipha Nako Ya Go Ikatisa
Go ja dijo tse di nang le dikotla go tla thusa mmele wa gago gore o se ka wa tsenwa ke malwetse. Leka go ja maungo, merogo le dijo tse di se nang mafura a mantsi.
Nwa metsi a mantsi le dino tse dingwe tse di siametseng mmele wa gago.
Fa o se na keletso ya dijo, ja dijo tse dinnye. O ka nna wa kopa ngaka ya gago gore e go neye dilo tse o ka di jang kgotsa tse o ka di nwang fa o sa eletse go ja. *
Go ikatisa go ka go thusa gore o se ka wa akanya thata ka dilo tse di utlwisang botlhoko. Batho ba bangwe ba dirisa nako ya go ikatisa gore ba kgone go akanya ka motho yo o tlhokafetseng mme ba bangwe ba e dirisa gore ba emise go akanya ka ene.
BAEBELE YA RE: “Ga go ope yo o kileng a tlhoa mmele wa gagwe, mme o a o otla, o a o babalela.” —Baefeso 5:29, Tswana Central.
3: IPHE NAKO E E LEKANENG YA GO ROBALA
Go robala go botlhokwa, segolo jang mo bathong ba ba tlhokafaletsweng ka gonne ba lapa thata.
O se ka wa nwa dilo tse di nang le khafeine kgotsa bojalwa jo bontsi ka gonne bo ka dira gore o se ka wa kgona go robala.
BAEBELE YA RE: “Boikhutso jo bo tletseng seatla bo botoka go na le tiro ya bonatla e e tletseng seatla gabedi le go kgaratlhela phefo.”—Moreri 4:6.
4: LEKA DITSELA TSE DINGWE TSE DI KA GO THUSANG
Se lebale gore batho ba hutsafala ka ditsela tse di sa tshwaneng. Ka jalo, fa nako e tsamaya, o tlile go bona tsela e e go berekelang.
Batho ba bantsi ba bone go thusa go bua le ba bangwe ka kutlobotlhoko e ba leng mo go yone mme go na le ba ba sa rateng go bua ka maikutlo a bone. Baitse ba na le dikgopolo tse di sa tshwaneng fa go tla mo ntlheng eno. Fa e le gore o batla go bua le motho yo mongwe mme o okaoka, simolola ka go bua le tsala ya gago.
Batho bangwe ba thusiwa ke go lela fa ba utlwile botlhoko mme ba bangwe ba kgona go itshokela botlhoko joo ntle le go lela thata.
BAEBELE YA RE: “Pelo e itse botlhoko jwa yone.”—Diane 14:10, Tswana Central.
5: TILA MEKGWA E E KOTSI
Batho bangwe fa ba tlhokafaletswe ba nwa thata kgotsa ba dirisa diritibatsi go leka go okobatsa botlhoko jo ba bo utlwang. Go dira jalo go kotsi. Dilo tseo di ka okobatsa botlhoko ka nakwana fela mme fa nako e ntse e ya di ka nna le diphelelo tse di maswe. Se dire dilo tse di ka tsenyang botshelo jwa gago mo kotsing.
BAEBELE YA RE: “A re intlafatseng leswe lengwe le lengwe.”—2 Bakorintha 7:1.
6: DIRISA NAKO YA GAGO SENTLE
Batho bangwe ba dirisa nako ya bone e ntsi ba dira ditiro tse di ba thusang gore ba se ka ba akanya thata ka kutlobotlhoko e ba leng mo go yone.
Go batla ditsala tse disha, go ithuta tiro nngwe kgotsa go itlosa bodutu go ka go thusa gore o se ka wa akanya thata ka motho yo o tlhokafetseng.
Fa nako e ntse e ya, o tla lemoga gore ga o tlhole o fetsa nako e ntsi o akanya ka motho yo o tlhokafetseng e bile kutlobotlhoko ya gago e a okobala.
BAEBELE YA RE: “Sengwe le sengwe se na le nako e se e tlhometsweng, . . . nako ya go lela le nako ya go tshega; nako ya go hutsafala le nako ya go tlolaka.”—Moreri 3:1, 4.
7: ITIRELE THULAGANYO YA LETSATSI LE LETSATSI
Leka go nna le thulaganyo ya dilo tse o di dirang letsatsi le letsatsi.
Go nna le thulaganyo ya dilo tse di jaaka go robala, go ya tirong le go dira dilo dingwe go tla go thusa gore o kgone go tswelela ka botshelo.
Nna o tshwaregile ka ditiro tse di go thusang gore o se ka wa tlhoma mogopolo mo kutlobotlhokong ya gago.
BAEBELE YA RE: “Ga a kitla a gakologelwa malatsi a botshelo jwa gagwe gantsi, ka gonne Modimo wa boammaaruri o dira gore a tshwarege ka go ipela ga pelo ya gagwe.”—Moreri 5:20.
8: TILA GO DIRA DITSHWETSO KA LEPOTLAPOTLA
Batho ba e reng fa ba sena go tlhokafalelwa ba bo ba dira ditshwetso tsa botlhokwa ka bonako, ba feleletsa ba di ikwatlhaela moragonyana.
Fa go kgonega, leta nakonyana e telele pele o fuduga, o tlogela tiro kgotsa o aba dilo tsa motho yo o tlhokafetseng.
BAEBELE YA RE: “Dithulaganyo tsa yo o tlhoafetseng ruri di solegela molemo, mme mongwe le mongwe yo o mafega ruri o leba kwa letlhokong.”—Diane 21:5.
9: GOPOLA MOTHO YO O TLHOKAFETSENG
Batho ba bantsi ba ba tlhokafaletsweng ba bona go thusa go dira dilo tse di ba gopotsang motho yoo.
O ka kokoanya difotho, dilo dingwe kgotsa go kwala buka ka dilo tse o batlang go di gopola ka motho yo o tlhokafetseng.
Baya dilo tse di go gopotsang motho yo o tlhokafetseng mme o di lebe morago fa o siame.
BAEBELE YA RE: “Gakologelwa malatsi a bogologolo.”—Duteronome 32:7.
10: ETELA LEFELO LENGWE
O ka nna wa akanyetsa go etela lefelo lengwe.
Fa o sa kgone go eta, o ka nna wa dira sengwe se se go itumedisang se se jaaka go tsamaya mo sekgweng, go etela musiamo kgotsa go tsaya loeto ka koloi.
Go dira selo se o sa tlwaelang go se dira letsatsi le letsatsi le gone go thusa gore o kgone go itshoka.
BAEBELE YA RE: “Tlang, lona ka bolona, re yeng kwa thoko mo lefelong le le se nang batho mme lo ikhutse go sekae.”—Mareko 6:31.
11: THUSA BA BANGWE
Se lebale gore go ipha nako ya go thusa batho ba bangwe go ka dira gore le wena o ikutlwe botoka.
Gongwe o ka simolola ka go thusa batho ba le bone ba amilweng ke loso lwa motho yo o tlhokafetseng ba ba jaaka ditsala kgotsa ba losika ba ba ka tswang ba tlhoka go kgothadiwa.
Go thusa le go kgothatsa ba bangwe go ka dira gore o boe gape o itumele le go dira gore o kgone go tswelela ka botshelo.
BAEBELE YA RE: “Go na le boitumelo jo bogolo mo go abeng go na le jo bo leng gone mo go amogeleng.”—Ditiro 20:35.
12: DIRA GORE DILO TSA BOTLHOKWA DI TLE PELE
Go tlhokafalelwa ke motho yo o mo ratang go ka go thusa go lemoga gore ke dilo dife tse di tlhokang go tla pele mo botshelong.
Dirisa tshono eno go sekaseka botshelo jwa gago.
Dira diphetogo fa go tlhokega.
BAEBELE YA RE: “Go botoka go ya kwa ntlong ya khutsafalo go na le go ya kwa ntlong ya mokete, ka gonne seo ke bokhutlo jwa batho botlhe; mme yo o tshelang o tshwanetse go go isa pelong.”—Moreri 7:2.
Nnete ke gore ga go na sepe se se tlileng go fedisa botlhoko jwa go tlhokafalelwa ke motho yo o mo ratang. Mme go na le batho ba bantsi ba ba thusitsweng ke go dirisa dikakantsho tse re buileng ka tsone mo setlhogong seno. Dikakantsho tseno ga se tsone fela tse motho a ka di dirisang fa a tlhokafaletswe. Mme fa o dirisa dingwe tsa tsone o ka kgona go itshoka le go tswelela ka botshelo.
^ ser. 13 Tsogang! ga e buelele mofuta ope wa kalafi.